Элнинг суюкли фарзанди – Сурхон тонги\nБош саҳифа / Жамият / Элнинг суюкли фарзанди\nОктябр 27, 2017\tЖамият Изоҳ қолдириш 615 Кўрилди\nПрезидентимизнинг “Атоқли давлат арбоби ва ёзувчи Шароф Рашидов таваллудининг 100 йиллигини нишонлаш тўғрисида”ги қароридан барча юртдошларим қатори мен ҳам қувондим.\nЭсимда, 1967 йилнинг саратонида, “Ҳазорбоғ”да пахта қатор орасига тракторим билан ишлов бераётган эдим.\nКун қизиган, соат ўн бирлар чамаси. Денов томондан икки “Уваз” машинаси дала бошига келиб тўхтади. Биринчи машинадан уч киши тушди, Деновнинг биринчи раҳбари Эгамберди Мавлонов. Иккинчиси, котиб Золотарёв. Кейингисини танимадим. Кейинги машинадагилар “Ҳазорбоғ” совхози директори Эргашев Эшпўлат, бош зироатчи Ҳаким Эшонов. Бош муҳандис Валентин Николаевичлар бўлиб чиқишди.\nУларнинг яқинидан даланинг бошига чиқиб, тракторни қайтариб, навбатдаги жўякларга эндирган ҳам эдимки, директор “тўхта” ишорасини қилди.\nМен билан биринчи, ўша, мени танимаган одам кўришди. Қўлларим мой бўлганлиги учун тортиниб енгимни узатдим.\n— Қўлингга нима қилган? — жилмайди ҳалиги киши.\n— Кечирасиз, — қўлларимни очиб кўрсатдим.\n— Биз учун шунақа қўллар қадрли, энди кўришсак бўладими? — деб мойли қўлларимни қаттиқ сиқиб кўришди.\n— Биз танишмизми? — деб сўради.\nЁш эдим. Бу сиймони газетада кўргандим. Англаб қолдимки, бу одам — Шароф Рашидов…\n— Сиз бизнинг Шароф Рашидовимиз бўласиз, шеърларингизни ёддан биламан…\nСуҳбатга райком аралашди.\n— Шароф ака бу йигит тракторчи бўлгани билан шеърият ва адабиётга қизиқади. Мақолалари, шеърлари газеталарга чиқиб туради…\n— Ўқишга бормадингми?\n— Отамнинг касбини олдим, — мулзам бўлиб ерга қарадим.\n— Ота касбини олганлар барака топади, — чўнтакларидан авторучкасини чиқариб бердилар. — Менга хат ёзсанг, ўзим ёрдам қиламан…\nШ. Рашидов ана шундай самимий, меҳнаткашни қадрлайдиган инсон эди. У кишининг вафотидан сўнг ушбу шеърни ёздим:\nТирноғим остидан кир излаганлар,\nҚўйнимга қўл солиб, сир излаганлар,\nКурси талашгану сиз-сизлаганлар,\nМен ўтгач, ортимдан тошлар отмангиз…\nМансабим ҳурмати дўст тутинганлар,\nҚўлимга кўз тикиб, гоҳ ютинганлар,\nМолу жон сизники, деб югурганлар,\nҒанимлар дастидан озурда юрак,\nШусиз ҳам минг чилдир ҳар бутун сўнгак,\nДўст излаб топмадим элимдан бўлак,\nНе ишники қилдим, юртим деб қилдим,\nХалқимни севдиму онам деб билдим,\nЮрт учун туғилдим, юртим деб ўлдим,\nОчил ҳожи АСЛАНОВ, Денов тумани\nКейинги Келажак бугундан бошланади


“Мен Олимпиада келгуси йили бўлиб ўтишига ишонч билдирмоқчиман”, -деди Бош вазир “Kyodo News” ахборот агентлигига берган интервьюсида.\nБундан аввал Ёсихидэ Суга Халқаро Олимпия қўмитаси президенти Томас Бах билан телефон орқали музокаралар ўтказганлиги маълум бўлди. Табиийки, улар Олимпия ўйинларига тайёргарлик кўриш масалаларини муҳокама қилганлар.\nЭслатиб ўтамиз, Токиодаги Олимпия ўйинлари 2020 йил 24 июль – 9 август кунларида бўлиб ўтиши керак эди. Коронавирус пандемияси туфайли Олимпиада келгуси йилга кўчирилди. Янги санага мувофиқ, баҳслар 2021 йил 23 июль – 8 август кунларида бўлиб ўтиши режалаштирилган. Бунда мусобақа “Токио-2020” номини сақлаб қолади.


Украина Россия компанияларининг транзит парвозларига тақиқ ўрнатади\n19:55 / 25.11.2015\nУкраина ўз ҳудуди орқали Россия авиакомпанияларининг транзит парвозларига тақиқ ўрнатади. Янги тақиқ тўғрисида Украина бош вазири Арсений Яценюк маълум қилди, дея хабар берди “112 Украина” телеканали.\n“Ҳукумат “Украэроруху”га халқаро қонунчиликка мос равишда Россия авиакомпаниялари ва Россия самолётлари энди Украина авиацион кенгликларидан фойдалана олмаслиги ҳақида Россияни хабардор қилиш вазифасини топширади. Ҳарбий самолётлар, шунингдек, ҳарбийлар ва ҳарбий юкларни ташувчи самолётларга нисбатан тақиқ аллақачон амалга тадбиқ этилган эди. Ҳозирда мазкур тақиқ барча Россия фуқаролик авиацияси учун тааллуқли”, - деди бош вазир.\nБундан аввалроқ эса Украина томони мазкур тақиқлардан кўриладиган зарар миқдорини ҳисоблаб чиққани ҳақида хабар берилган эди. Унга кўра, янги тартиб сабабли “Украэроруху” 10 миллион евро зарар кўради.


Худо Ўзининг барча Муқаддас Китобларини ўзгартиришлардан ва маъносини бузиб талқин қилишдан ҳимоя қилишни «истайдими»? (Мақсад / Ният)\nИшаё 14:24 & 26-27 - 24. Сарвари Олам онт ичиб айтди: “Ҳа, Менинг белгилаганим бажо бўлади, Менинг режалаштирганим амалга ошади. 26. Бутун олам учун шу режани туздим, Бутун халқларга қарши қўлимни кўтардим.”\n27. Сарвари Олам режа қилган! Қани, буни ким бекор қила олади?! У халқларга қарши қўл кўтарди! Қани, Уни ким тўхтата олади?!\nМатто 24:35 - Еру осмон йўқ бўлиб кетади, аммо Менинг сўзларим кучда қолади.\nХижр 15:9 - Албатта, зикрни Биз нозил қилдик ва, албатта, уни Биз муҳофаза қилурмиз.\nАс-Саффот 37:3 & 7 - 3. Зикрни тиловат қилгувчилар ила қасам. 7. Ва ҳар бир итоатсиз шайтондан сақлаш учун.\nХудо Ўзининг барча Муқаддас Китобларини ўзгартиришлардан ва маъносини бузиб талқин қилишдан ҳимоя қилишга «қодирми»? (Қувват / Қудрат)\nИшаё 46:9-10 - 9. Мен Худоман, Менга ўхшагани йўқ! 10.\nНиятларим бажо бўлади, Барча истакларимни ижро этаман\nМарк 12:24 - Сизлар Муқаддас битикларни ҳам, Худонинг қудратини ҳам билмайсизлар, ана шу сабабдан адашяпсизлар.\nЮҳанно 10:35 - Муқаддас битикларни ўзгартириб бўлмайди.\nАнъом 6:115 - Унинг сўзларини ўзгартувчи йўқ.\nЮнус 10:64 - Аллоҳнинг сўзларини ўзгартириш йўқ. Ана ўша улуғ ютуқдир.\nЖин 72:26-28 - 27. Магар Ўзи рози бўлган Пайғамбарлар. Албатта Аллоҳ унинг олдидан ҳам, ортидан ҳам кузатиб юрувчи қўйиб қўядир. 28. Пайғамбарлар ўз Роббилари рисолаларини дарҳақиқат етказганликларини билиш учун ва Аллоҳ бандалар ҳузуридаги барча нарсани ихота қилиб олганлигини ва ҳамма нарсани адади, ҳисобини қилганлигини билиш учун», деб айт.


Америкада “Дримерс” ва “ДАКА” деганда нима назарда тутилади? – Langar Law Firm\nАмерикада “Дримерс” ва “ДАКА” деганда нима назарда тутилади?\nLangar Law Firm > Uncategorized > Америкада “Дримерс” ва “ДАКА” деганда нима назарда тутилади?\nАмерикада иммиграция соҳасида ислоҳотлар ҳақида гап кетар экан, “Дримерс” (“Dreamers”) ва “ДАKА” (“DACA”) каби тушунчалар кўп ишлатилаётганини кузатиш мумкин. Бу ҳафта бошланиб, келаси ҳафталарда муҳокама қилинадиган иммиграция ислоҳотларининг марказида ҳам айнан “Дримерс” ва “ДАKА” туради. Ҳўш, бу тушунчалар нимани билдиради?\nҲужжатсиз иммигрантлар муаммоси\nТаҳминларга кўра, Америкада 10-12 миллион ҳужжатсиз иммигрант бор. Уларнинг аксарияти Калифорния, Техас, Флорида, Ню Йорк, Ню Жерси ва Илинойс штатларида истиқомат қилади. Ҳукумат ҳужжатсиз иммигрантлар билан боғлиқ бўлган муаммоларни ҳал этишга бир неча йилдан бери ҳаракат қилмоқда, аммо ҳали самарали ечим топилгани йўқ.\nБолаларнинг айби нима?\nЭнг жиддий муаммолардан бири ота-онаси билан Америкага келган вояга етмаган болалар тақдири билан боғлиқ. Жумбоқ шундаки, ота-онаси виза шартларини бузган ёки чегарани ноқонуний кесиб ўтгани туфайли ҳозирда ҳужжатсиз бўлган болалар бор. Уларнинг айби нима, дейди инсон ҳуқуқлари фаоллари. Масалан, бу гуруҳга Мексикадан Америкага чегарани ноқонуний равишда кесиб ўтган ота-онанинг фарзанди киради. Ёки, Америкага ота-онаси билан Москвадан 4 ёшида турист визаси билан 3 ойга келган, аммо ота-онаси виза шартларини бузгани туфайли ҳужжатсиз иммигрантга айланган болани мисол қилиб келтирса бўлади. Уларнинг бутун ёшлиги Америкада ўтган. Ўзларини америкалик деб биладилар. Кўпи олий маълумотли ва ўта муваффақиятли.\nҲам республикачилар, ҳам демократлар Америкага ноқонуний иммиграцияни тўхтатиш кераклигини, иммиграция қоидаларини бузганларга нисбатан жиддий чора кўриш кераклигини айтадилар. Аммо бунда ҳеч қандай айби бўлмаган болалар зарар кўрмаслиги кераклигини ҳам тушунадилар.\nШу сабабли, 2010 йилда ҳужжатсиз иммигрантларга фуқаролик олиш йўлини очиш учун қонун лойиҳаси ишлаб чиқилиб, Конгрес муҳокамасига киритилди. Мазкур қонун лойиҳасининг номи ДРИМ Акт (DREAM Act – Development, Relief, and Education for Alien Minors Act).\nДРИМ Акт қонуни шартларига кўра:\n1) Америкага келганида 16 ёшга тўлмаган;\n2) Америкада энг камида 5 йил истиқомат қилган;\n3) жиноят содир этмаган; ва\n4) ДРИМ Акт қабул қилиниши вақтида ёши 12 ва 35 орасида бўлган ҳужжатсиз иммигрантларга қонуний мақом беришга рухсат берилади.\nКонгресс мазкур қонун лойиҳасини қабул қилмади. Аммо ДРИМ Акт ҳимоя қилишни мақсад қилган ёшлар “Дримерс” (Dreamers – “орзу қилаётганлар”) деб атала бошлади.\n2012 йилга келиб собиқ Президент Обама, Дримерс масаласини Конгрес орқали ҳал этиб бўлмаслигини тушуниб, ўз ваколатлари доирасида ДАКА (DАCА – Deferred Action for Childhood Arrivals) номли дастурни қабул қилди (Executive Order). ДАКА ҳужжатсиз иммигрантларни депортация қилишни икки йилга тўхтатишни (Deferred action) ва уларга ишлашга рухсат беришни назарда тутади. Мазкур иммиграцион мақом ҳар икки йилда янгиланиши мумкин.\nДАКА дастури имтиёзларидан қуйидагилар фойдаланиши мумкин эди:\n2012 йил 15 июнда 31 ёшга тўлмаганлар;\nАмерикага келганларида 16 ёшга тўлмаганлар;\nАмерикада 2007 йил 15 июндан бери давомий истиқомат қилиб келаётганлар.\nШ уни алоҳида таъкидлаш жоизки, ДАКА дастури ҳужжатсиз иммигрантга қонуний иммиграцион мақом беришни ва келажакда фуқаро бўлишга йўл очишни назарда тутмайди (бу масала Конгресс ваколатига киради).\nДАКА дастури имтиёзларидан фойдаланиш учун таҳминан 800 000 киши мурожаат қилгани айтилади.\nДАКАга Президент Трамп ва суднинг муносабати\n2017 йил 5 сентябда Президент Трамп ДАКА дастурини бўйича мурожаатлар қабул қилишни тўхтатиш ва дастур тўлалигича 2018 йил 5 мартгача кучини йўқотиши ҳақида фармон қабул қилди. Мазкур қарор устидан бир гуруҳ даъвогарлар судга шикоят топширди. 2018 йил 9 январда судя Уилям Алсап (Judge William Alsup) Президент Трампнинг ДАКАни бекор қилувчи қарори ижросини вақтинча тўхтатиш ва ДАКАга аввал мурожаат қилганларга ўз иммиграцион мақомларини янгилашда давом этишга рухсат берди.\nБугун, яни 2018 йил 13 февралда, судя Николас Гарофис (Judge Nicolas Garaufis) ҳам Президент Трамп қарорига қарши чиқди. Ҳукумат минглаб ёшларнинг тақдирига салбий таъсир қиладиган ДАКА дастурини шошилинч тарзда бекор қилиш учун жиддий сабаб кўрсатмади, дейилади 55-бетлик суд қарорида.


Ёшлар – Мангу элнинг келажаги\nҚасим-Жўмарт Тўқаев Президент кадрлар захирасига олинган ёшлар билан учрашди\nПрезидент кадрлар резервига ёшлар томонидан катта қизиқиш билдирилгани қувончлидир. Буни Ақордада Президент Ёш кадрлар захирасига қабул қилинган ёшлар билан учрашувда Давлат раҳбари Қасим-Жўмарт Тўқаев маълум қилди.\nЎтган йили қасамёд қилиш маросимида Давлат раҳбари Қасим-Жўмарт Тўқаев Президент кадрлар захираси ташкил этилишини маълум қилганди. Август ойи охирларида унинг Фармонига биноан ҚР Президенти қошидаги Ёш кадрлар захираси бўйича миллий комиссия таъсис этилди. Сентябрь ойида Президент кадрлар резервига аризалар қабул қилиш бошланди. Унга 300 нафар қозоғистонлик ёш мутахассис танлов асосида қабул қилинди. Уларнинг ўртача ёши – 31. Лойиҳа ғолибларининг тўлиқ рўйхати билан Президент Ёш кадрлар захираси расмий сайтида танишиш мумкин.\n–Сизларга маълумки, Президент Ёш кадрлар захирасини ташкил этиш ташаббуси менинг сайловолди дастуримда кўрсатилган асосий бандлардан биридир. Унга ёш қозоғистонликлар катта қизиқиш билдиргани мени қувонтиради. Билимли, меҳнаткаш, ватанпарвар ёшлар юртимизни равнақ топтириш ва ривожлантиришда асосий куч ҳисобланади,– деди Қозоғистон Президенти.\nШунингдек, Давлат раҳбарининг айтишича, захирага олинган ёшларнинг барчаси ўзларининг касбий салоҳияти юқори даражада эканини, давлат ривожи йўлида ишлашга тайёрлигини кўрсатди.\n– Шунинг учун ҳам сизлар билан учрашиб, юртимиздаги энг долзарб масалалар ҳақидаги фикрларингизни билиш ва кадрлар захирасида иштирок этувчилар олдида турган вазифаларни айтиш учун чақиртирдим. Бугунги фикр алмашувнинг сифатли ўтишига умид қиламан, – деди Қасим-Жўмарт Тўқаев.\nAkorda.kz, 2020-01-16, 03:37 154


Дунёдаги энг соғлом кишилар нималар истеъмол қилиши маълум\nАмерикалик олимлар гуруҳи Боливиянинг Tsimane қабиласи вакиллари нималар истеъмол қилишини аниқлади. Мутахассисларнинг фикрича, айнан улар дунёдаги энг соғлом юракка эга бўлган кишилардир. Илмий изланиш натижалари Lancet журналида тақдим этилди. У ҳақда қисқача эса Gizmodo нашри хабар бермоқда.\nТадқиқотда 705 нафар боливиялик қатнашди. Олимлар томирлардаги кальций – юрак ишемия касаллиги хавфини аниқлаш мумкин бўлган кўрсаткич индексини аниқлашди. 100-400га тенг бўлган индекс қон томирлардаги функциялар осонлик билан бузилишидан дарак беради.\nМаълум бўлишича, тадқиқотда қатнашганларнинг 85 фоизида бу кўрсаткич бирдан юзга қадар бўлган. Шу билан бирга, 75 ёшга тўлганларнинг 65 фоизида бу нолга тенг бўлган. Олимларнинг фикрича, юрак-қон томир касалликлари эҳтимолининг бундай паст даражаси қабиладаги кишилар соғлом ҳаёт тарзи билан боғлиқ. Улар чекмайди ва спиртли ичимликдан нари юради, бир кунда эса 15-17 минг қадам босишади.\nБундан ташқари, томирлардаги кальций индексининг паст даражаси боливияликлар истеъмол қиладиган таомларга ҳам таъсир кўрсатади. Ундан асосан гуруч, маккажўхори, маниока илдизи ва плантан сабзавот бананлари ўрин олган. Бундан ташқари, улар жуда кўп миқдорда ёнғоқ ейдилар. Умуман олганда, калориялар 72 фоизи организмга углеводлар орқали, 14 фоизи эса – ёғлар билан тушади. Қолган улуш оқсиллар ҳиссасига тўғри келади.


Наманганда иш ўринлари ҳаққонийлигини мунтазам кузатиб бориш мақсадида электрон дастур жорий қилинди\n04.08.2020 | 13:12\nНаманган вилояти ҳокими Хайрулло Бозоров Наманган туманидаги 2-секторда амалга оширилган ишлар билан танишди. Бу ҳақда вилоят ҳокимлиги хабар берди.\nХабарда айтилишича, ушбу сектордаги 13 та МФЙда 454 та эҳтиёжманд оилани камбағалликдан чиқаришда (қизил, сариқ, яшил рангларга ажратиб олиниб) тизимли иш ташкил этилиб, 529 нафар ишсизнинг бандлиги таъминланган.\nТуман прокурори ташаббуси билан 429,2 миллиард сўм қийматидаги 1782 та иш ўрни вужудга келадиган 73 та инвестицион лойиҳадан шу кунгача 20 таси ишга туширилиб, 408 нафар кишининг ишсизлигига барҳам берилди. Мазкур лойиҳаларни ўз вақтида амалиётга киритиш, вужудга келтирилган иш ўринлари ҳаққонийлигини мунтазам кузатиб бориш мақсадида электрон дастур жорий қилинган.\nИш берувчилар билан ҳамкорликдаги саъй-ҳаракатлар натижасида 503 нафар ёшдан 493 нафарининг меҳнат бозорида ўз ўрнини топишига эришилди.\nСектор ҳудудида жиноятчилик ва ҳуқуқбузарликларнинг олдини олишга алоҳида эътибор қаратилиб, жиноятга мойил бўлган 9 тоифадаги шахслар рўйхати шакллантирилиб, улар билан олиб борилган манзилли тушунтириш ишлари кўзланган натижани бермоқда.\nҲудудда 236 та иссиқхона қурилиши аҳолининг молиявий аҳволи яхшиланишига замин яратди. Шунингдек, сектор ҳудудида тадбиркорликни ривожлантириш, оилаларда барқарор ижтимоий муҳитни яхшилаш, ажримлар сонини қисқартириш, аграр соҳадаги фаолият сифати ва самарадорлигини таъминлаш, касаначилик йўналишларида ҳам намунали ишлар давом этмоқда.\nВилоят раҳбари сектор штабидаги шарт-шароит ва имкониятлар, муаммоларнинг ҳал этилишини назорат қилиш юзасидан ўрнатилган қулай ва шаффоф тизимдан қониқиш билдириб, бошқа секторларда ҳам шундай тизим яратиш бўйича мутасаддиларга кўрсатма ва топшириқлар берди.\nАввалроқ Наманган ҳокими вилоятдаги қиймати 16 миллиард сўмлик қурилиш объектлари билан танишгани хабар қилинган эди.


Самарқандда корейс хор жамоаларининг VII республика кўрик-танлови бўлди - zarnews.uz\nСамарқандда корейс хор жамоаларининг VII республика кўрик-танлови бўлди\nТадбирда Корея Республикасининг Ўзбекистондаги фавқулодда ва мухтор элчиси Квон Ён У, республика корейс миллий-маданий марказлар уюшмаси раиси Виктор Пак юртимизда истиқомат қилаётган корейс миллатига мансуб аҳолининг барча ўзбекистонликлар сингари урф-одат, миллий қадриятларини асраб-авайлаши ва ривожлантириши, фарзандларининг таълим олиши, истеъдод ҳамда салоҳиятини кенг намоён этиши учун тенг шароит яратилганлигини таъкидлаб ўтди.\nРеспубликамизнинг барча вилоятларидан келган корейс хор жамоалари иштирок этган танловда ҳакамлар Тошкент вилояти Юқори Чирчиқ туманининг "Пом-парам" хор жамоасини ғолиб деб эълон қилди. Шунингдек, Самарқанднинг "Саранг" ҳамда Хоразм вилоятининг "Пёл" жамоалари кейинги ўринларни эгаллади.\n– Мазкур танловда иштирок этганимиздан жуда хурсандмиз, – дейди Бухоро вилоятининг "Баҳор" хор жамоаси раҳбари Маргарита Тен. – Қатор йиллардан бери бу танловда иштирок этиб, ғолиб ва совриндорлар сафидан ўрин олиб келганмиз. Репертуаримиздан ўрин олган ўнлаб корейс миллий ашула ва рақсларини ижро этиб, самарқандлик томошабинларнинг олқишига сазовор бўлдик.\nТадбирда вилоят ҳокимининг ўринбосари Р.Қобилов иштирок этди.


Category: Ҳикматлар\t Created: Thursday, 29 December 2016 17:48\t Written by Анвар Аҳмад\nБир гал талабалардан бири: "Мен Аллоҳдан қўрқмайман!" деб айтиб қолди. Мен ҳам унга ишонарли жавоб бериш истагида: "Қўрқмасликка ҳаққинг бор!" деб айтдим. У: "Нима учун?" деган эди, мен: "Чунки деҳқон ҳосилни йиғишга борганида икки ёшдаги кичик боласини ҳам ўзи билан бирга олади. Ўша болакайни олдидан баҳайбат илон ўтса ҳам болакай қўрқмайди. Чунки унда идрок ҳисси йўқ. Демак идроки йўқ кимса қўрқмайди. Аммо идроки бор кимса энг кўп қўрқувчидир. Масалан бактерия, юқумли ва ҳалокатга олиб борувчи касалликлардан хабардор дўхтир бирор нарсани тозалаш (дезинфекция қилиш)дан олдин тановул қилмайди. Аммо жоҳил кимса эса еб, ундан таъсирланмайди ҳам.\nДоктор Муҳаммад Ротиб Наблусий.


ЎзА - “Turon eco cement group” корхонасида ишлаб чиқарилаётган цементга талаб ортмоқда\n02.11.2017 15:33 Чоп этиш версияси\nФарғона вилоятида ҳам жорий йилда қурилиш материаллари ишлаб чиқариш бўйича юздан зиёд истиқболли лойиҳа амалга оширилди.\nФарғона туманидаги “Чимёнфорум”, Фарғона шаҳридаги “Модерна керамик индастриз”, Қувасой шаҳридаги “Кварц”, “Фарғона цемент” каби ишлаб чиқариш корхоналарининг маҳсулотлари юқори сифати билан харидорларга манзур бўлмоқда.\nЎзбекистон туманидаги “Turon eco cement group” масъулияти чекланган жамиятида ишлаб чиқарилаётган цемент маҳсулотига талаб кундан кунга ортмоқда. Замонавий технологиялар асосида ишлаётган жамиятда кунига 350 тонна сифатли қурилиш маҳсулоти тайёрланади. 150 ишчи-ходим меҳнат қилаётган корхонада маҳсулот лаборатория текширувидан ўтказилиб, сифати мунтазам назорат қилиб борилади. Энг муҳими, маҳсулот учун зарур хом ашёнинг асосий қисми корхона тасарруфидаги конлардан олинади. Ўтган йил бу ерда 7 миллиард 800 миллион сўмлик маҳсулот ишлаб чиқарилди. Жорий йилда бу кўрсаткични 10 миллиард сўмга етказиш режалаштирилган.\n– Маҳсулотимиз сифатига алоҳида эътибор қаратмоқдамиз, – дейди жамият раҳбари Авазбек Турдиев. – Шунинг учун унга бўлган талаб ортмоқда. Айни пайтда 15 миллион долларлик кредит эвазига кунига 2 минг 500 тонна цемент ишлаб чиқариш қувватига эга янги цехни қуриш ишлари бошланди. Бу қўшимча мингта иш ўрни яратиш ва маҳсулотимизни экспорт қилиш имконини беради.


"Челси" ўтган мавсумда АПЛда футболчилар учун энг кўп маош сарфлаган жамоа бўлди » Скачать музыку бесплатно новинки музыки 2016-2017\nКомментариев: 0 Просмотров: 399 Дата: 8-01-2016, 22:40 Лондоннинг "Челси" жамоаси 2014-2015 йиллар мавсумининг молиявий ҳисоботини чоп этди. Россиялик миллиардер Роман Абрамович эгалик қиладиган бу жамоа нархи 353 млн фунтдан 349,7 миллион фунтгача тушган. Associated Press нашрида маълум қилинишича, жамоа ўтган йилда Лукаку, Шюррле, Бертран ва Торган Азарни сотиш орқали 42 миллион фунт даромад қилган. "Челси" ўтган мавсумда футболчилар учун 215,6 млн фунт маош тўлаган (1 йил олдинги кўрсаткич 190,5 млн фунт эди). Бу борада жамоа Англия премьер лигасидаги энг юқори кўрсаткични қайд этган. Кейинги ўринларда "Манчестер Юнайтед" (203 млн фунт), "Манчестер Сити" (193,5 млн фунт) ва "Арсенал" (192 млн фунт) жойлашган. 2015 йилнинг ёзида "Челси" янги футболчилар сотиб олиш учун 69 млн фунт сарфлади. Футболчиларни сотиш орқали эса 21,3 млн фунт фойда кўрган. Бундан ташқари, жамоа ғазнасига 5,7 млн фунт миқдорида олдинроқ амалга оширилган трансферларнинг қолган маблағлари келиб тушган.


16 январ 2021, Тошкент вақти: 08:00\nДунë давлатларидаги ялпи миллий даромад ҳажмига оид Жаҳон банки жорий ой бошида эълон қилган ҳисоботга кўра¸ 2016 йилдан бери Ўзбекистонда бу кўрсаткич муттасил камайиб бормоқда.\nКаримов бошқарувининг сўнгги йили - 2016 да жон бошига 2660 долларни ташкил қилган ялпи миллий даромад 2017 йилда 2350 доллар¸ 2018 йилда 2020 доллар¸ 2019 йилда эса¸ 1800 долларга тушган. (бу рақамлар дунë бўйлаб иқтисодий вазият кескин оғирлашган пандемия даврини ўз ичига олмайди – таҳр.)\nОзодлик билан суҳбатда ўзбекистонликлар даромади сурункали равишда камайиб бораëтгани сабабларини изоҳлаган иқтисодчилар¸ 2017 йилги миллий сўм девальвациясидан сўнг ҳукуматнинг инфляцияни жиловлай олмай қолганини асосий омиллардан бири сифатида тилга олди.\nОзодлик мамлакатнинг уч ҳудудида яшовчи уч оила мисолида Жаҳон банки ҳисоботида келтирилган абстракт рақамлар ортидаги реал ҳаëтни ўрганишга ҳаракат қилди.\nТошкентлик тадбиркор: Шаҳар ташқарисига чиқиб дам олиш тўхтади!\nТошкентлик Анвар (исми ўз сўровига кўра ўзгартирилди – таҳр.) ўзини кичик тадбиркор деб таништирди. Унинг озиқ-овқат ишлаб чиқарадиган кичик цехи бор¸ унда 10 нафар ишчи ишлайди.\nОзодлик билан суҳбатда Анвар 2016 йилдан пандемия бошланган 2020 йилга қадар ўз оилавий даромади траекторияси ҳақида гапирди.\n“Оилада беш жонмиз¸ уч фарзандим ва аëлим. Турмуш ўртоғим ишламайди¸ даромад манбаи фақат мен юритадиган бизнес. 2016 йилда ойига 700 долларча соф даромад қилардим. Ўшанда асосий харажатлар - oвқатланиш¸ коммунал тўловлар¸ кийим-кечак¸ бензин¸ кўчадаги обеддан 50 долларча ортиб қоларди. Аммо 2017 йил¸ айниқса 2018 бошлаб бюджет босими муттасил ошиб бораяпти. Асосий сабаб¸ сўмнинг қадрсизланиб¸ нарх-навонинг ошиб кетиши деб ўйлайман. Кейин¸ 20 фоизлик НДС¸ солиқлар ошди. Аҳоли харид қурби тушиб кетди. 2016 йилда¸ дейлик¸ бир кунда ўнта товар сотган бўлсам¸ 2019 га келиб¸ бу тўрттага тушди. Айни пайтда¸ бизнес чиқимларим ошди. Ишчиларим 2016 йилда 750 мингга ишлаган бўлса¸ ҳозир 1 миллиондан камига ҳеч ким ишламайди. Бу нарса¸ тўғридан-тўғри яшаш шароитимда акс этаяпти. 2016 йили бир ойда ўртача 5-6 кило гўшт еган бўлсак¸ ҳозир 3-4 килога тушди. Пишлоқ¸ балиқ маҳсулотлари рациондан чиқа бошлади. Кийим-кечакни олдин бир йилда бир янгилаган бўлсак¸ ҳозир икки йилда бир янгилаймиз¸ унда ҳам зарурат бўлмаса¸ йўқ. Болаларимни кўчада овқатланиш ëки паркка олиб чиқиш деярли тўхтади¸ оилавий бюджетда бунга пул йўқ. Тошкент ташқарисига чиқиб дам олиб келишлар ҳам тўхтади. Бизнинг беш кишилик оила мисолида айтадиган бўлсам¸ кейинги 4 йил ичида турмуш даражамиз фақат ëмонлашиб бораяпти”.\nФарғоналик ўқитувчи: Ойлик рақамларда ошди¸ аммо унга тирикчилик қилиб бўлмай қолди!\nОзодлик билан 2016-2019 йилларда ўз оиласи даромадининг қайси йўналишда кетаëтгани ҳақида “ҳалол” гаплашишга рози бўлганлардан яна бири фарғоналик математика ўқитувчиси Дилшодбек(исми ўзгартирилди -таҳр.).\nФарғона шаҳрида яшайдиган бу суҳбатдош қарамоғида уй бекаси бўлган аëли ва икки кичик фарзанди бор.\n“2016 йилда тақрибан 1 миллион 200 минг сўм олардим. Ҳозир қўлимга тегадигани 2 миллион сўмга етди. Рақамда ойлик ошди¸ аммо унинг қурби 2016 йилги маошдан кам бўлса камки¸ кўп эмас. Озиқ-овқат¸ коммунал тўловлар нархи ниҳоятда ошиб кетди. Ойлигимнинг тенг ярми коммунал тўловларга кетади. Қолгани тўрт жоннинг еб-ичишига етмайди. 2016 йилда бир ҳафтада бир кило гўшт олган бўлсак¸ ҳозир бир ойда бир килога тушиб қолдик. Ҳовлимиз ичкарисидаги икки сотихда картоша-пиëз экиб¸ қозон қайнатаяпмиз. Атрофдаги дўкончилар танигани учун¸ пулсиз қолган ойларимизда¸ озиқ-овқатни насияга бериб туришади. Ойлик келса¸ тўлаймиз. Ўқитувчининг ойлигини оширдик¸ деб телевизордан тинимсиз гапираяптилар¸ лекин реал ҳаëтга ўқитувчи камбағал қатламга қўшилиб бўлди. Тирикчилик учун зарур бўлмаган ҳамма харажатлар қисқарди. Масалан¸ кийим-кечак¸ оëқ кийим деярли олмай қўйдик. Ишонсангиз¸ 2005 йили олган этигим билан қиш чиқараман. Кейинги икки қишни енгил туфлида ўтказдим. Этик олай десам¸ 300-500 минг сўм, бунча пулга қурбим етмайди”.\nЭри Россиядан юборадиган пулга кун кўраëтган Насиба: Кўрпамиз калталашиб кетди!\nНаманганлик Насиба 7 йилдан бери Россияда ишлаëтган эри юборадиган пулга рўзғор тебратиб келади.\n“Кетганларидан кейин ойига 450-500 доллар юбориб турдилар¸ шунга уй қуриб олдик. 2016 йилдан 2019 йил охиригача ҳам¸ ўзларининг еб-ичишлари¸ ëтоқ ва билет пулидан орттириб¸ 400-500 жўнатиб келди¸ аммо 2016 йилдаги 400 доллар билан 2019 йилдаги 400 доллар бир нарса бўлмай қолдида. Пулнинг қадри қолмади¸ ҳамма нарса қимматлади. Ўтган йил охирига келиб¸ Россиядан келган пул етмай қолди. Россиядаям патентлар ошиб¸ иш топиш қийин бўлиб кетди¸ аҳволи оғирлашганини билганимдан¸ борини тежашга ўтдим. Орзу-ҳавасга пул қолмади¸ кўрпани у ëғини тортсак буëғи¸ буëғини тортсак¸ у ëғи очилади. Коронавирус чиққандан кейин¸ буниям кўп кўрди. Мартдан бери эрим 300 доллар юборди¸ шунгаям шукур қилиб яшаяпмиз”.\nЖаҳон банки рақамлари нима дейди?\nЯлпи миллий маҳсулот¸ у ëки бу давлат ичкарисида ишлаб чиқарилаëтган товарлар ва хизматлар қиймати бўлса¸ ялпи миллий даромад¸қайси давлатда бўлишидан қатъий назар¸ масалан¸ ўзбекистонликлар ва ўзбек бизнес тизимларининг Ўзбекистонга юбораëтган маблағларини ҳам ўз ичига олади.\nЖаҳон банки ўтган ҳафта ялпи миллий даромад бўйича эълон қилган йиллик ҳисоботга кўра¸ ўзбекистонликлар ялпи миллий даромади муттассил камайиб бормоқда ва 2019 йилга келиб¸ жон бошига 1800 долларга тушган.\nЖаҳон банки ҳисобича¸ 2016 йилдан сўнг Ўзбекистон ялпи миллий даромади қийматида кескин тушиш бошланган.\nБу кўрсаткич¸ Каримов бошқарувининг сўнгги йили – 2016 йили 2660 долларга тенг бўлган ва кейинги тўрт йил ичида жон бошига тақсимлаганда 860 доллар¸ ëки учдан бирга камайган.\nҚиëс учун¸ бу кўрсаткич қўшни Қозоғистонда 2019 йили жон бошига 8810 доллар¸ Туркманистонда 6740 доллар¸ Қирғизистонда 1240 доллар¸ Тожикистонда 1030 доллар¸ Россияда 11 260¸ Туркияда эса¸ 9610 АҚШ долларини ташкил этган.\nЯлпи миллий даромад ҳажми бўйича дунëнинг энг етакчи давлатлари сирасида бўлган Исландияда 72 850 доллар¸ АҚШда 65 760¸ Данияда 63 240¸ Австралияда 54 910¸ Германияда 48 520 доллар¸ Японияда 41 690 долларга тенг.\n2019 йилги ҳисоб-китобларга кўра¸ ялпи миллий даромаднинг жаҳон бўйича ўртача кўрсаткичи 11 569 долларга тенг ва Ўзбекистондаги кўрсаткич бу даражадан қарийб 10 баравар камдир.\nЖаҳон банкининг Атлас методи бўйича ўтказиладиган бу ҳисоб-китобларга кўра¸ 2019 йили ялпи миллий даромади 1035 доллардан кам бўлган давлатлар “кам даромадли” ëки камбағал давлатлар ҳисобланади.\nОзодлик Жаҳон банки ҳисоботи муаллифларига ундаги Ўзбекистонга оид рақамларни изоҳлашни сўраб мурожаат қилди¸ ҳозирча улардан жавоб олмади.\nЎзбекистонликлар даромади кескин қисқариб бориши сабаблари нима?\nОзодлик суҳбатлашган мустақил иқтисодчилар¸ Ўзбекистон каби давлатлардаги яшаш даражасининг ҳақиқий аҳволини белгилашда ялпи миллий маҳсулотдан кўра¸ ялпи миллий даромад тушунчаси вазиятни аниқроқ акс эттиришини айтади.\n“Миллионлаб ўзбекистонликлар чет элда ишлаëтган қариндошлари юбориб келаëтган пулга тирикчилик қилади. Бу пуллар эса¸ фақат Ўзбекистон ичкарисидаги товар ва хизматлар қийматини ҳисоблайдиган ялпи миллий маҳсулотга қўшилмайди. Ялпи миллий даромадга¸ қаерда топилганидан қатъи назар¸ Ўзбекистонга кираëтган ҳамма маблағ қўшилади. Шунда жон бошига 1800 доллар тўғри келаяпти. Урушдан хароб бўлган Афғонистонда 2017 йилги кўрсаткич 2229 доллар бўлган¸ Ўзбекистоннинг 2019 йилги кўрсаткичи шундан ҳам паст!”¸ дейди шахсини очиқламай туриб Жаҳон банки ҳисоботини шарҳлаган ўзбекистонлик иқтисодчи.\nШавкат Мирзиëев 2017 йил январида ўтказилган йиғинда мамлакатдаги иқтисодий аҳволни “ниҳоятда оғир” деб атаган ва бу аҳволни тузатиш учун “икки йиллик фавқулодда ҳолат” эълон қилган эди.\nЖаҳон банки келтирган рақамлар¸ иккинчи президент ҳукумати “ниҳоятда оғир аҳвол”ни “янада оғирлаштирганини кўрсатмоқда.\nОзодлик гаплашган ўзбекистонлик иқтисодчилардан бирига кўра¸ миллий даромад қисқариб бораëтганининг сабаблари ўзбек иқтисоди структурасига бориб тақалади.\n“Ўзбекистонда экспорт ва импорт нисбатига қарасангиз¸ импорт ҳажми ниҳоятда катта. Экспорт ҳажмидаги энг катта улушни¸ газ¸ пахта каби хом-ашë ташкил этади. Кейинги йилларда бу масулотлар нархи жаҳон бозорида кескин тушиб кетди. Кирим ҳам кескин камайди. Ўзбекистоннинг асосий савдо партнëрларига қаранг – Хитой¸ Россия¸ Қозоғистон¸ Туркия. Бу давлатларнинг ўзи кейинги йилларда иқтисоди энг кўп қисқарган давлатлардир. Энг қизиғи¸ Россия статистикасига қарасангиз¸ 2016-2019 йилларда Россия меҳнат бозори инқироздан кейин ўнгланиб¸ ўзбекистонлик мигрантлар жўнатган пул ҳажми ошиб борган¸ лекин шунга қарамай¸ Ўзбекистондаги ялпи миллий даромад фақат қисқариб борган. Бу иқтисод структураси нотўғри қурилганидан далолатдир”.\nРоссия Марказий банки расмий маълумотига кўра¸ 2016 йилда ўзбекистонлик муҳожирлар ватанига юборган жами маблағ 2¸7 миллиард доллар¸ 2017 йилда 3.9 миллиард доллар¸ 2018 йили 3.96 миллиард ¸ 2019 йилда эса¸ Россиядаги иқтисодий инқироздан кейинги рекорд $4,7 миллиард долларни ташкил қилган.\nРоссиядаги ўзбек муҳожирлари 2018 йили ватанига қарийб $4 миллиард пул жўнатди\nЎзбекистон Иқтисодиëт вазирлиги собиқ мулозими Саодат Нишонова¸ 2016 йилдан 2019 йилга қадар ўзбекистонликлар ялпи миллий даромадининг камайгани сабабларини шундай изоҳлайди:\n- Ялпи миллий даромад жон бошига тақсимланади. Ўзбекистонда аҳоли сони ошиб ошиб бормоқда – 2016 йилда 31¸86 миллион бўлган бўлса¸ 2019 йил охирига келиб¸ 33¸72 миллионга чиқди. Иккинчиси: инфляция ошиб бораяпти. 2017 йилги девальвациядан кейин ҳукумат инфляцияни жиловлай олмай қолди. Инфляция даражаси валюта сиëсатига боғлиқ. Давлатнинг асосий молиявий сиëсати инфляцияни жиловлашга қаратилган бўлиши керак. Бунинг учун давлатда резерв маблағи бўлиши керак. Оғизда¸ резервда бунча миллиард бор дейилаяпти. Унда қани бу пуллар? Нега улар инфляцияни ушлашга ишлатилмаяпти¸ агар бўлса? Нега 2020 йилга келиб¸ Ўзбекистон ташқи қарзи 28 миллиард долларга етди? Учинчиси: Ўзбекистонда ишлаб чиқарилаëтган товар ва хизматлар таннархи ниҳоятда баланд ва рақобатбардош эмас. Бу эса¸ ниҳоятда катта коррупция деганидир. Бюджетдан ўғирланган пуллар¸ олинаëтган откатлар маҳсулот ва хизматлар таннархига киритилади ва нарх-наво ошиб бораверади. Назаримда¸ Мирзиëев иқтисодни бошқаришни ë билмайди ëки бу иқтисодий сиëсат устидан назоратни йўқотди.\nБу пастлаш давом этаверса...\nОзодлик билан 2016- 2019 йиллар давомида ўз оилавий даромадининг қай тарафга ўзгаргани ҳақида гаплашган тошкентлик тадбиркор ҳам¸ фарғоналик ўқитувчи ҳам¸ даромади ҳаëт учун зарур бўлган маҳсулот ва хизматларни қоплашга етмаëтган жорий вазиятда яқин орада ўнгланиш бўлишига кўзи етмаслигини айтади.\n“Бу кетишда¸ оиламни олиб¸ четга чиқишга мажбур бўламан. Математикани яхши биламан¸ бирор компьютер курсида ўқисам¸ программист бўлиб¸ четдан иш топарман¸ деган хаëлдаман тўғриси. Ҳозирча болаларим ëш¸ харажати ҳам кичик. Лекин бу кетишда¸ уларни едириб-кийинтиришга ҳам пул тополмай қоламан. Агар четга кетолмасам¸ мактабни ташлаб¸ киракашлик қилмоқчийдим. Пандемиядан кейин унисиям¸ бунисиям ўхшамай турипти”¸ дейди фарғоналик Дилшодбек.\nНаманганлик Насиба эса¸ Ўзбекистонда кейинги тўрт йил ичида завод ва фабрикалар қурилиб¸ эрининг Россиядан қайтиб¸ тирикчилик қилишига имкон берадиган иш жойлари яратилмагани боис¸ унга қайтиб келмасликни айтишини таъкидлайди.\n"Иш йўқ¸ деҳқончилик қилай деса¸ ер бермайди¸ бергани устидан мингта хўжайин. Келмай туринг¸ юборганингизни амаллаб тежаб яшаб турамиз¸ деяпман. Бошқа на чорамиз бор?"


Навалний заҳарланган: Россия яна босимлар остида қолди | Interpress.uz\nБош саҳифаЯнгиликларЖаҳонНавалний заҳарланган: Россия яна босимлар остида қолди\nНавалний заҳарланган: Россия яна босимлар остида қолди\n11:48 | 03-09-2020\nБундесвер (Германия ҳарбий кучлари) лабораторияси мутахассислари Россия мухолифати етакчиси Алексей Навалнй «Новичок» груҳига мансуб заҳарли модда билан заҳарланганини аниқладилар. Бу ҳафда ГФР ҳукумати маълум қилди.\nҲарбий мутахассисларнинг айтишича, «Шарите» клиникаси сўрови билан ўтказилган токсикологик анализ натижалари Навалний оқибати шолга, юрак ва нафас тўхтатишига сабаб бўлувчи асаб ҳаракатларини тўхтатувчи «Новичок» синфига мансуб модда билан заҳарланганини тасдиқлаган.\nҚайд этиш керак, ушбу модда 1970-1980-йилларда СССРда яратилган бўлиб, илк марта ундан ўтган асрнинг 90-йилларида фойдаланилган. Аниқ мисол билан айтганда, 1995 йил “Росбизнесбанк” раҳбари Иван Кивелидининг хизмат телефонига ушбу модда унинг ҳамкори Владимир Хуцишвилининг буюртмасига кўра суриб қўйилган. Заҳар Давлат органик кимё ва технологиялар тадқиқот институти ходимидан сотиб олинган. Бу фитна оқибатида нафақат банкир, балки кабинетнинг чангини артган унинг котибаси Зара Исмоилова ҳам вафот этган. Шунинг билан бирга қотил ҳам кучли заҳарланган.\n2018 йилда «солсберлик сайёҳлар» Александр Петров ва Руслан Боширов (ҳақиқий исм-фамилиялари – Александр Мишкин ва Анатолий Чепига)нинг Буюк Британияга сафаридан сўнг «Новичок» ҳақида бутун дунё хабардор бўлди. Ўшанда рус махфий хизматининг ушбу икки жосуси айнан ушбу модда билан Бош жосуслик хизматининг собиқ полковниги 66 ёшли Сергей Скрипал ва унинг 33 ёшли қизи Юлияни заҳарлаганлар. Бундан ташқари, «Новичок» изи қолган буюмларни тасодифан қўлга олган Чарли Роули ва Дон Стёржесс ҳам заҳарланган.\nСкрипалларга суиқасд уюштирилганидан сўнг Сурия ва Украинага қурол-аслаҳа юбориб турган болгариялик «қурол барони» Емелян Гебревнинг ўлими ёдга тушади. 2015 йилда Гебрев ўғли ва заводининг директори билан бирга заҳарланади. Заҳарланиш аломатлари жуда ўхшаш эди. Энг асосийси, ўша вақтда Болгарияда Сергей Федотов (Бош жосуслик бошқармаси зобити Денис Сергеев) саёҳат мақсадида бўлиб турганди.\n«Шарите» клиникаси шифокорлари Гебревнинг заҳарланишига доир маълумотларни ўрганиш асносида, Навалний ҳам айнан ушбу модда билан заҳарланганига амин бўлдилар.\nГермания федерал канцлери Ангела Меркел рус мухолифати етакчисининг заҳарлангани тўғрисидаги ахборотни жиддий ташвиш билан қабул қилганини маълум қилиб, Навалнийнинг организмида “Новичок” топилганига асло шубҳа бўлмаслигини, уни шунчаки овозини ўчиришга ҳаракат қилинганини билдирди.\nГФР ҳукмрон партияси Навалний билан боғлиқ ҳодиса туфайли Россияга нисбатан санкциялар жорий этилишини инкор этмаяпти. ГФР ҳукумати тегишли каналлар орқали ЕИ мамлакатларини ушбу воқеадан хабардор қилди. Ташқи ишлар вазирлигига рус элчиси чақиртирилиб, Германия Навалнийнинг заҳарланиши ҳодисаси бўйича Москвани холис ва шаффоф текширув ўтказишга чақираётганини маълум қилган.\nАлексей Навалнийнинг аҳволи эса ҳамон оғир. У сунъий нафас олдириш аппаратига улаб қўйилган. Шифокорлар касаллик узоқ давом этишини, унинг асоратлари кейинчалик ҳам сиёсатчининг соғлигига таъсир кўрсатиши мумкинлигини истисно этмаяптилар.\nХўш, Россиянинг воқеага муносабати қандай? Айни пайтда Кремл Навалнийнинг заҳарланганидан бехабар эканини, Берлин бу борада бирон мужда етказмаётганини таъкидламоқда. Рус сиёсатчилари Навалнийнинг заҳарланиши воқеаси сиёсий ўйин эканига, у Германияга олиб кетилиб атайин заҳарланганига, Омскда даволанаётган пайтда унинг организмидан заҳарли моддалар топилмаганига ишонтиришга зўр бермоқдалар.\nУшбу воқеалар ортидан Россия рублининг долларга нисбатан қиймати кескин тушиб кетди. Янада ёмони, АҚШ ва Европанинг айрим давлатлари томонидан жорий этилган санкциялар туфайли хароб аҳволда қолаётган рус иқтисодиётига нисбатан янги чеклов чоралари қўлланилиши тобора аниқ бўлиб бормоқда. Буни Европа давлатлари ҳам, АҚШ ҳам яшириб ўтирмаяпти. Путин етакчилигидаги Россиянинг халқаро майдондаги шусиз ҳам омонат бўлиб турган обрўсига янада путур етмоқда. Бир сўз билан айтганда Навалний организмининг заҳарланиши Россия иқтисодиётининг жиддий қақшатилишига сабаб бўлади.\nРоссия одатдагидек, Ғарб томонидан илгари сурилган айбловларни кескин рад этиб, булар шунчаки сиёсий ўйин эканини таъкидламоқда. Скрипаллар заҳарланишини фош этган Англия жосуслик хизмати MI-6 бу борада ақлбовар қилмас ишни амалга ошириб, ўз қудратини намойиш этиш билан бирга, рус қотилларининг “Новичок”дан фойдаланиш имкониятларини ҳам кескин чеклаб қўйди.\nМосква ҳозир қийин танлов қаршисида турибди: Навалнийни заҳарлаганларни топиб, бу ишга алоқадорларни қонуний жазога тортиши ёки мухолифатчи махсус тарзда заҳарланганини тан олмаслиги керак. Иккинчи қарорни қабул қилиш Москвага мисли кўрилмаган ташвишлар келтириши тахмин қилинмоқда. Халқаро арбитражларда ютқазиб, хориж ширкатларига миллиард-миллиард долларлаб товон тўлаётган Россия иқтисодиётининг бурни ерга ишқалади. Мухолифатчининг заҳарланишига алоқадор деб топилган расмийлар, махсус хизмат ходимларига нисбатан шахсий санкциялар жорий этилади.\nБундан ташқари, Россия халқаро майдонда янада яккаланиб қолади. Америкалик сиёсатчиларнинг айримлари эса ҳозирданоқ Россияни нишонга олиш билан бирга, Навалнийнинг заҳарланиши ҳолати бўйича Россияга нисбатан юмшоқлик қилаётгани учун Қўшма Штатлар етакчиси Доналд Трампни танқид қамчилари билан савалашни бошлаб юбордилар. Хуллас, Кремлга ёқмайдиган “овоз”ни даф этишга бўлган уриниш Россияга шараф эмас, кулфат ва иснод келтириши аниқ бўлиб турибди.


Берлин: Голландиядан Германияга келтирилган тухумлар зарарли модда билан атайлаб заҳарланган\n22:22 / 08.08.2017\nФото:Francois Lenoir - RTS1ARL8\nГолландиядан Германияга келтирилган тухумлар фипронил инсектициди зарарли моддаси билан атайлаб заҳарланган. Бу ҳақда Германия қишлоқ хўжалиги вазири Кристиан Шмидт маълум қилди, деб хабар берди ARD ахборот агентлиги.\n"Бу жиноят, мутлақ равшан ", деб таъкидлаб ўтган Шмидт ва бу вазиятда олдини олиш тизими ишламаганини қўшимча қилган. У ишнинг ойдинлигини таъминлаш ва вазирликлар ўртасида ўзаро алоқаларни йўлга қўйиш учун Нидерландия ва Бельгияга экспертлар жўнатган.\nАввалроқ Британия ва Францияда таркибида фипронил бўлган тухумлар аниқланганди.\nОАВ маълумотларига кўра, Голландиядан Германияга фипронилли 1 млн дона тухум етказилган. Шунингдек, хавфли тухумлар Бельгияда ҳам аниқланган. Учта давлат ҳукумати хавфли маҳсулотнинг сотувдан олиниши ҳақида буйруқ берган. Таъкидланишича, тухумларда аниқланган фипронил миқдори катталар учун хавфсиздир, бироқ болалар саломатлигига путур етказиши мумкин. Айни вақтда жабрланганлар ҳақида ҳеч нарса маълум эмас.\nФипронил бурга, бит ва каналарга қарши қўлланади. Ушбу воситани гўшти инсон томондан истеъмол қилинишга мўлжалланган ҳайвонларни даволашда қўллаб бўлмайди.\nСанъат асари каби. Фотосуратчи қовурилган тухумлардан ғаройиб шакллар «яратмоқда»\nЕврокомиссия: 15 мамлакатда таркибида кимёвий модда бўлган тухумлар аниқланди\nДанияга 20 тонна заҳарланган тухум етказилгани маълум бўлди


Василанинг моҳияти ва ҳукми – .:: Xadicha.uz\nВасиланинг моҳияти ва ҳукми\nИслом илмлари соҳаларидаги муҳим тортишувли масалалардан бири васила масаласидир. Тавассул луғатда яқинлашиш, васила эса мақсадга олиб боришга восита бўладиган ҳар бир нарса ҳисобланади. Аҳли сунна вал жамоа эътиқодига кўра, Росулуллоҳ соллаллоҳу алайҳи васаллам, Пайғамбар алайҳиссаломлар, саҳобаи киромлар ва бошқа муқарраб бандаларнинг зоти ва ҳурматларини васила қилиб дуо қилиш жоиз ва рухсат берилган амаллардандир. Қуйида мазкур мавзуга оид қарашлар ва уламоларнинг бу борадаги далиллари билан танишамиз.\n«Эй иймон келтирганлар! Аллоҳга тақво қилинглар ва Унга васийла ахтарингиз».\n«Мадинада қаттиқ қурғоқчилик бўлди. Бас, у(Мадиналик)лар Оиша розияллоҳу анҳога шикоят қилдилар. Шунда у (Оиша онамиз): «Набий соллаллоҳу алайҳи васалламнинг қабрларига қаранглар ва ундан осмонга туйник қилинглар. У билан осмон орасида шифт қолмасин» дедилар. Бас, шундай қилдилар ва ёмғир шу даражада ёғдики, ўтлар ўсиб, туялар семирди ҳатто ёғлари отиллиб чиқди ва фатқ йили деб номланди».\n“Киши ўз дуосида: “Фалончининг ҳаққи ёки Сенинг Пайғамбаринг ва Расулинг ҳаққи ила” деб дуо қилиши макруҳ бўлади. Чунки, махлуқнинг Холиқнинг зиммасига вожиб бўлган ҳаққи йўқдир”. Ушбу матндан мақсад васила қилувчи: “Ўша буюк шахслар ҳаққидан Аллоҳ таолога дуоимни қабул қилиши вожиб бўлади”, деган эътиқодда васила қилиш ботил ва фосиддир. Чунки, Аллоҳ таолонинг зиммасига махлуқнинг бирор ҳаққи вожиб бўлмайди. Аллоҳ таоло томонидан бандаларга бериладиган нарсалар эса, бандаларга Аллоҳнинг фазли ва иноятидир. Зеро, Аллоҳ таолонинг зиммасида бандаларнинг бирор ҳаққи йўқдир.\nИбн Умар розияллоҳу анҳудан ривоят қилинади: “Пайғамбар соллаллоҳу алайҳи васаллам:\n“Сени истеҳзо қилаётганим йўқ, олавер”, дедим. У олди. Агар мен шу ишни Сенинг розилингни тилаб қилганимни билсанг, қолган қисмини ҳам очиб юбор”, деди.\nБаъзи бир уламолар ушбу ҳадисни далил қилишиб, яхши амалларни васила қилса бўлади, лекин шахсларни эмас дейдилар. Ва яна баъзи олимлар тирик шахсларни васила қилишни жоиз санаб, вафот этганларни васила қилишни дуруст эмас деганлар. Лекин, василасиз Аллоҳ таоло дуоларни ижобат қилмайди деб, эътиқод қилмаслик даркор. Ва яна Пайғамбар алайҳиссаломлар ҳамда валиюуллоҳларни васила қилиб қилинган дуони қабул қилиш Аллоҳга лозим бўлиб қолади, деган эътиқодда бўлмаслик керак. Балки, муқарраб бандаларни васила қилиб дуо қилинса, ижобатига умид зиёдароқ бўлади, деб эътиқод қилиш лозимдир.\n Моида сураси, 35 оят.


«Реал»да ўзини «йўқотиб қўйган» футболчилар\n23 ноябрь, 2018, 16:07\nТеглар:Реал | Майкл Оуэн\nКўпчилик «Сантьяго Бернабеу»да кўп ҳаракат қилган бўлишига қарамай фаолияти яхши якун топмаганлари ҳам талайгина.\n«Реал Мадрид» учун ўйнаш футбол фаолиятидаги энг шарафли иш ҳисобланади. «Қироллик клуби» вакилига айланиш олам-олам совринларга эга чиқишга яқин дегани. Боиси «Реал» ўз тарихида бундай совринларни музейига қалаштириб ташлаган ва бундан кейин ҳам шундайлигича қолади.\nБироқ айримлар учун Ла Лига гиганти аъзосига айланиш ҳар доим ҳам ижобий якун топмаган. Кўпчилик «Сантьяго Бернабеу»да кўп ҳаракат қилган бўлишига қарамай фаолияти яхши якун топмаганлари ҳам талайгина.\n«Реал»даги омадсизликнинг ягона фактори бу соврин юта олмаслик. Аммо совринлар баъзи футболчиларнинг фаолияти пасайишига тўғаноқ бўла олмайди. Қуйида «Реал»га ўтганидан кейин ўз ўйинида жиддий пасайиш кузатилган футболчиларни таҳлиллар асосида эътиборингизга ҳавола қиламиз.\n«Реал» учун ўтказган ўйинлари сони: 90\nКейинги жамоаси: «Реал Сосьедад»\nМадридликлар Асьерни 2013-йилда айнан «Реал Сосьедад»дан 28.6 миллион фунт эвазига олиб келганди. Унинг келиши Модричнинг Мадриддаги илк мавсуми қийинчиликлар билан бошлангани туфайли содир бўлганди. Ўшандан кейин иккала футболчи турли йўналишларга қараб кетишди.\nМодрич тез орада ўз ўйинини топиб олиб энг зўр ярим ҳимоячилардан бирига айланган бўлса, Иллараменди пойтахт клубида икки йил ўтказиб қадрдон клуби – Сань-Себастьянликлар сафига бориб қўшилди.\n«Реал» учун ўтказган ўйинлари сони: 10\nКейинги жамоалари: «Ливерпуль» (ижара), «Боруссия Дортмунд», «Вердер»\n2010/11-йилги мавсумда Юрген Клопп бошчилигида Бундеслигани ютиб олган «Боруссия Дортмунд» сафида айнан Нури Шаҳин муҳим фигурага айланганди. Шу тариқа у дунёнинг энг кучли клубига ўтиш имкониятини қўлга киритди. Афсуски жароҳатлар ва унинг спорт формасидаги пасайиш туфайли у Моуриньо қўли остида Ла Лиганинг атиги 4 учрашувида майдонга тушди.\nКейинги ёзда у ижара асосида «Ливерпуль»га бориб қўшилди. Аммо Англияда ҳам турк футболчисининг ишлари юришмади. Германияга қадрдон жамоасига дастлаб ижара асосида қайтган Шаҳин яна мўжизалар кўрсата бошлади ва дортмундликлар уни тўлиқ сотиб олди. Бироз вақт ўтиб у олдингидек спорт формасини тиклай олмаслиги маълум бўлди ва захира футболчисига айланиб қолди. Шу йил ёзида эса футболчи «Вердер»га келиб қўшилди.\n«Реал» учун ўтказган ўйинлари сони: 120\nКейинги жамоаси: «Милан», «Сан Паулу», «Орландо Сити»\nКака 2009-йилда сайёрамизнинг энг зўр футболчиси сифатида «Реал» вакилига айланди. У «Реал»да етарлича ўйин амалиётига эга бўлганига қарамай, 2006/07-йилда «Манчестер Юнайтед»ни «ер тишлатгани»дек етакчилик қила олмади.\nЭҳтимол унинг «қаймоқранглилар» сафида порлашига ундан ҳам кучлироқ супер-юлдуз – Криштиану Роналдунинг келиб қўшилгани бўлгандир. Айнан португалиялик футболчи жамоанинг янги етакчисига айлантирилди. Унинг ишлари юришмагач «Милан»га бир мавсумга қайтди ва кейинги жамоалари – «Сан Паулу» ва «Орландо Сити» бўлди. Кака ҳозирда футболчилик фаолиятини якунлаган.\n«Реал» учун ўтказган ўйинлари сони: 18\nКейинги жамоаси: «Наполи»\nАльбиолнинг айни вақтда кўрсатаётган ўйинини кўриб ҳимоячи ёмон бўлмаган фаолиятини ўтказмоқда дейишингиз мумкин. У «Реал» билан Ла Лига ва Қирол Кубогини ютиб олди. «Наполи» билан эса Италия Кубоги ва Италия Суперкубогига эга чиқди. Аммо Альбиолнинг «Валенсия»да эришган обрўси ортидан «Реал»да омадсизликка учраши бошқа масала.\nБоиси «Реал» уни бир неча йиллар клуб ва терма учун доимий ўйин амалиётига эга бўла олади деган мақсадда олиб келганди. Унинг бахтига қарши термада Серхио Рамос ва Жерар Пикелар юқори спорт формаларини кўрсатишди. Клубда ҳам шу аҳвол бўлгач, 2013-йилда ҳимоячи «Наполи»га сотиб юборилди. Испаниялик ҳимоячи Италияда яна ўз ўйинини топиб олди.\n«Реал» учун ўтказган ўйинлари сони: 17\nКейинги жамоаси: «Анжи», «Локомотив», «Марсель», «Ал Жазира», «ПСЖ»\nФутбол оламидаги энг қизиқарли паст-баландликларни бошидан кечирган футболчи Лассана Диарра бўлса керак. Англияда «Челси», «Арсенал» ва «Портсмут»да доимий ўйин амалиётига эга бўлмаган бўлсада, франциялик футболчи тўсатдан «Реал» аъзосига айланиб қолди.\nБуни шок ҳолат деб бўлмайди. Футболчи баъзи жабҳаларда анча иқтидорли ҳисобланади. «Реал»да омадсизликка учрагач Диарра Россия, Франция ва БАА да ҳам ўз омадини синаб кўрди.\n«Реал» учун ўтказган ўйинлари сони: 20\nКейинги жамоаси: «Шальке-04», «Аякс»\n2008-йилда «Аякс»дан олиб келинган ҳужумчи «Реал»да ҳам гол уришдан чарчамайди, деган мақсадда олиб келинди. 20 ўйинда 8 гол урган голландиялик футболчи учун «Сантьяго Бернабеу»даги мавсум тугади ва бир йил ўтибоқ клуб ҳужумчиси билан хайрлашди.\nУнинг «Шальке-04»даги фаолияти йўқотилган имкониятни тиклаб олишига ёрдамберди. Германияда бироз вақт ўзини кўрсатгач яна қадрдон клуби «Аякс»га қайтди.\n«Реал» учун ўтказган ўйинлари сони: 65\nКейинги жамоаси: «Эркулес» (ижара), «Эвертон» (ижара), «Аланья», «Рэдинг», «Шеффильд Уэнсди», «Кайсери», «Банияс», «Спарта Роттердам»\nЮқорида санаб ўтилган клублардан Дрентенинг бирорта клубда қанча вақт тўп сурганини таҳмин қилиш мумкин. Бироқ айнан «Реал»да узоқроқ тўп сургани унинг фаолиятига ўзгача тус беради. 2007/08-йилги чемпион таркибда бўлган Дренте ўшандан кейин умуман йўқолиб кетди.\n«Реал» учун ўтказган ўйинлари сони: 45\nКейинги жамоаси: «Ньюкасль Юнайтед», «Манчестер Юнайтед», «Сток Сити»\nМайкл Оуэн «Реал»даги бир мавсумида 16 гол урди. Бу дегани у ҳар уч ўйинда гол урган. Ёмон эмас, бироқ унинг Европанинг энг кучли тўпурари деган мақомига бу мутлақо тўғри келмайди. У ўз тезлигини йўқотиб қўйганидан кейин дарровгина жонажон Англиясига қайтди.\nКейинчалик САФ бошчилигидаги МЮ да ҳам ўйнаганига қарамай Оуэн ёшлигида «Ливерпуль» сафида ўйнаганидек спорт формасини тиклай олмади.\n«Реал» учун ўтказган ўйинлари сони: 14\nКейинги жамоаси: «Мидлсбро», «Тоттенхэм», «Сток Сити», «Мидлсбро»\nВудгейтнинг мадридликлар сафига ўтишининг ўзи ғалати. У илк мавсумида орттириб олган жароҳатлари сабаб бирорта ҳам ўйинда майдонга туша олмади. «Ньюкасль»нинг собиқ вакилининг илк дебюти ҳам анча эсда қоларли бўлди. У «Реал» учун ўтказган дастлабки ўйинидаёқ автогол ва қизил карточка олиб жамоасини қийин аҳволга солиб қўйганди.\nАгарда уни жароҳатлар қийнамаганида Вудгейтдан яхши ҳимоячи чиққан бўларди. Буни «Тоттенхэм» ҳам пайқади. Бироқ у ерда ҳам жароҳатлар ҳимоячига ўзини тўлиқ кўрсата олишига имкон бермади.\n«Реал» учун ўтказган ўйинлари сони: 49\nКейинги жамоаси: «Сельтик», «Эвертон»\nҲеч ким Томас Гравесенни «Сантьяго Бернабеу»да супер-юлдуз бўлишини кутгани йўқ. Хатто унинг ўзи ҳам. У жамоага захира ўйинчиси вазифаси учун олиб келинганди. Аммо у шу вазифани ҳам уддалай олмади.\nУнинг ўйини мухлисларда жиддий танқид уйғотди. Футболчининг Робиньо билан машғулотлар вақтида тортишиб қолиши ортида жамоадан қувилди.


Илон Маск янги ижтимоий тармоқ яратиш ниятида экан - Namanganliklar.uz\nИлон Маск янги ижтимоий тармоқ яратиш ниятида экан\n“Илон Маск, сиз янги ижтимоий тармоқ яратиш ҳақида ўйлаяпсизми? Очиқ кодли алгоритмга эга, сўз эркинлиги ва унинг амал қилишига устувор аҳамият бериладиган, пропаганда минимал бўладиган янги тармоқ бўлади. Менимча, бундай платформа керак”, — деб ёзган Twitter фойдаланувчиларидан бири.\n“Мен бу ҳақда жиддий ўйлаяпман”, деб жавоб қайтарди Маск унга.\nНаманган шаҳар ИИО ФМБ бошлиғи, Ғ.А.Ғаниевнинг ташаббуси билан Наманган шаҳар 3-сектор худудида ёшлар билан учрашув ўтказилди\nНаманганда 4 та автомобил иштирокида ЙТҲ содир бўлди


400 мингдан кўпроқ оила тўғридан-тўғри тўловларни олади | NORMA.UZ\nПрезидент томондан коронавирус пандемияси даврида ижтимоий ҳимояга ва ёрдамга муҳтож аҳоли қатламларини моддий қўллаб-қувватлаш тўғрисида Фармон имзоланди.\nАъзолари 1,7 млн нафардан ортиқ бўлган 400 мингдан кўпроқ оилаларга 15 августга қадар республика бюджетидан бир марталик моддий ёрдам берилади.\nМоддий ёрдам олувчилар рўйхатлари (“темир дафтар”) Маҳалла ва оилани қўллаб-қувватлаш вазирлиги ва ҳудудларни комплекс ижтимоий-иқтисодий ривожлантириш бўйича мутасадди идоралар томонидан шакллантирилади.\nУмуман пандемия оқибатларини юмшатиш мақсадида ҳамда Қурбон ҳайити байрами муносабати билан бюджетдан:\n200 млрд сўм - рўйхатларга (“темир дафтар”) киритилган оилаларни молиявий қўллаб-қувватлаш учун “Саховат ва кўмак” жамғармасининг ҳудудий бўлимларига;\n100 млрд сўм - тез тиббий ёрдам бригадалари ходимларига: врач, фельдшер, санитар ва ҳайдовчиларга бир марталик пул мукофоти бериш учун;\n150 млрд сўм - диний соҳада хизмат қилаётган вакилларни моддий рағбатлантириш учун Ўзбекистон мусулмонлари идораси ҳузуридаги “Вақф” хайрия жамоат фондига ажратилади.\nРежалаштирилган маблағларни мақсадли ва манзилли етказилиши юзасидан масъул бўлган амалдорлар ва идоралар белгиланди.


Жонли ижрода куйлай оласизми? Очиқ майдонга марҳамат! - Darakchi\nЖонли ижрода куйлай оласизми? Очиқ майдонга марҳамат!\nШОУ-БИЗНЕС 20.09.2018, 15:27\nУшбу концерт дастури халқ сайли тарзида ўтказилади.\nОдил Абдуқаҳҳоров, “Ўзбекконцерт” давлат муассасаси раҳбари: — Мамлакатимизда фаолият юритаётган, жонли ижро этишни яхши кўрадиган, санъатсевар ўзбек халқига ўз қўшиқларини тақдим этишни истаган барча хонандалар ушбу концерт дастурида иштирок этишлари мумкин. Бунинг учун муассасага келиб учрашишлари керак бўлади. Айни дамда унда ёшлар қўшиқларини севиб тинглайдиган 10 нафар эстарада хонандаси иштирок этиш истагини билдирди.\nМаълумот ўрнида, Ушбу концерт дастури 29 сентябрь куни, соат 19:00 да бўлиб ўтади. Уни томоша қилиш бепул.


Уйқу элитган машҳур сиёсатдонлар\n15:08 / 19.09.2015\nУйқу олдида барча бирдек ожиз бўлиб қолади. оғир ўтган иш кунидан сўнг талаба ҳам, раҳбар ҳам барча бирдек қаттиқ толиқади. Бу чарчоқлар халқаро сиёсатдонларни ҳам четлаб ўтмайди, албатта. Улар ҳам чарчашади ва доим ҳам оёқ узатиб дам олишга имконлари бўлмайди. Қуйида келтирилаётган суратлар бунга яққол мисол бўла олади.\n1. 2011 йилда Римда бўлиб ўтган ҳарбий парад пайтида Сильвио Берлускони бошини баланд тутган ҳолда, ҳеч кимдан андиша қилмай ухлаяпти. Унинг ортида остида Италия Сенати спикери Ренато Шифани турибди.\n2. 2008 йилда Нью-Йоркда бўлиб ўтган БМТ хавфсизлик масалалари мажлисида Буюк Британия бош вазири Гордон Браун ширингина уйқуга кетгани кадрларда муҳрланиб қолди.\n3. 2011 йилда Куба пойтахти Гавана шаҳрида бўлиб ўтган 6-Куба коммунистлари конгрессида мамлакат собиқ президенти Фидель Кастро мудраб қолди.\n4. 2012 йилнинг май ойида Австрия парламентида зўравонлик ва маҳаллийчилик қурбонлари хотирасига бағишлаб ўтказилган маросимда мамлакат президенти Хайнц Фишерни уйқу илитди.\n5. Қиролича Елизавета 2004 йилнинг ноябрь ойида Дюссельдорфдаги университет госпиталида бўлиб ўтган тадбирда ухлаб қолди.\n6. Бу сиёсатдонлар Япония бош вазири Шинзо Абе ҳамда Япония молия вазири Таро Асо ҳисобланишади. Улар биргаликда 2013 йилда Токиода бўлиб ўтган бюджет комитетининг мажлисида уйқуни уришмоқда.\n7. Франция президентини Франсуа Олландни 2014 йилда Елисей саройида уйқу устида қўлга олишди.\n8. Бу яна бош вазир Шинзо Абе ва яна ўша мажлисдаги ёқимли уйқу ҳолати. Фақат санаси бошқа: 2015 йилнинг 2 феврали.\n9. АҚШнинг вице-президенти Жо Байденга 2013 йил 6 сентябрда Вашингтонда бўлиб ўтган АҚШ ички ишлар хавфсизлиги вазири Жанет Наполитонинг байрам кечасида ухлашга тўғри келди.\n10. Барак Обама (ҳали сенаторлик пайти) Халқаро алоқалар қумитасининг мажлиси пайтида ўзини уйқудан тия олмади.\n11. Уганда президенти Йовери Мусевени ухлаш учун Сомали масаласи бўйича 2013 йилнинг май ойида Лондонда бўлиб ўтган конференция вақтини танлади.\n12. Франция Миллий ассамблеяси собиқ раҳбари Бернар Аккуайе 2013 йилнинг февраль ойидаги дебатда уйқу билан курашмоқда.\n13. Африка миллатлари кубоги президенти Мвузо Мбебе 2013 йил бўлиб ўтган матбуот йиғилишида уйқуни урмоқда.\n14. Франция бюджет вазири Жером Каюзак 2013 йилнинг март ойида бўлиб ўтган ҳукумат мажлисида уйқуга бас кела олмади.\n15. Олимпиаданинг очилиш маросимида ҳамда 2014 йилнинг март ойида Қримнинг Россия таркибига қўшиб олиниши муносабати билан ўтказилган йиғилишда, Путин нутқи чоғида Дмитрий Медведов мазза қилиб ухламоқда.\n17. Бу кадр эса 2014 йилнинг 4 декабрида Федерал йиғилиш пайтида Д. Медведевни нишонга олди. У яна ширин уйқуда.\nЮқорида айтиб ўтганимиздек, уйқу жисмоний ҳолат бўлиб, қаттиқ чарчоқ туфайли амалга ошадиган жисмоний жараёндир. Йиғилишларда, мажлисларда ва шунга ўхшаш одамлар орасида мудраш ёки ўзи сезмаган ҳолда ухлаб қолиш айб саналмайди. Агарда бу доимий ақлий фаолиятда бўлувчи раҳбарлар орасида учраса.\nУругвай президенти ўзининг “қўнғизмашинаси”ни 1 млн долларга ҳам сотишни истамади\nДавлат раҳбарлари кийиши керак бўлган кийимлар\nБарак Обама - 2014 йилда


“Ижтимоий иссиқхона” лойиҳаси: Сирдарё вилоятида хитойча услубда қурилаётган иссиқхоналар қишлоқ ахолисига катта даромад келтиради — 21asr.uz\n“Ижтимоий иссиқхона” лойиҳаси: Сирдарё вилоятида хитойча услубда қурилаётган иссиқхоналар қишлоқ ахолисига катта даромад келтиради\nТадбиркорлар ва ишбилармонлар ҳаракати – Ўзбекистон Либерал-демократик партияси Сирдарё вилоят Кенгаши раиси Улуғбек Сотиболдиевнинг ташаббуси билан Ховос туманининг “Бўстон”, “Ҳуснобод”, “Қаҳрамон” , “Пахтакор” маҳалла фуқаролар йиғинларида “Ҳар бир оила – тадбиркор” Давлат дастури доирасида “Ижтимоий иссиқхона” лойиҳасини амалга ошириш бўйича тақдимотлар ўтказилди.\n“Bek cluster” масъулияти чекланган жамияти қўшма корхонаси таркибидаги “Sirdaryo agro cluster” кўп тармоқли фермер хўжалиги, Буюк Британиянинг “Greenhouse equipment” компанияси ва Сирдарё вилоят ҳокимлиги ҳамкорлигидаги “Ижтимоий иссиқхона” лойиҳаси доирасида мулоқот ташкил этди. Унда вилоят ҳокимлиги, ҳуқуқ-тартибот идоралари ходимлари, давлат хизматлари агентлиги, банк вакиллари, O‘zLiDeP тузилмалари масъул ходимлари, маҳаллий ўзини ўзи бошқариш органлари, ОАВ вакиллари, бир қатор ҳамкор ташкилотлар ҳамда лойиҳада иштирок этувчи фуқаролар қатнашди. Мазкур лойиҳанинг мазмун ва моҳияти слайдлар, жонли мулоқотлар орқали тушунтириб борилди.\n– Лойиҳани ишлаб чиқиш жараёнида Хитой тажрибасини ўрганиб, амалда қўллаш бўйича қатор тадбирлар амалга оширилди. Маркетинг-тадқиқот ишлари олиб борилиб, вилоятнинг чекка ҳудудларида яшовчи аҳолининг фаровонлигини таъминловчи мазкур лойиҳа ишлаб чиқилди, – деди “Greenhouse equipment” компанияси директори Анвар Жуманов. – Иссиқхоналарда маҳсулотлар етиштириш бўйича Хитой Халқ Республикаси Шаньдун провинцияси Шоугуан уездининг энг илғор тажрибаси қўл келди.\nЎтган асрнинг 70-йилларида Хитойнинг Шаньдун провинциясидаги Саньюаньчжу қишлоқ аҳолиси жуда ночор ҳаёт кечирган. Қишлоқ ерлари экинга яроқсиз ва сув танқис, ҳеч қаердан даромад манбаи йўқлиги боис одамларнинг нонга ҳам пули бўлмаган. Шу йили хўжаликка раис қилиб тайинланган 37 ёшли Ван Лэи дастлабки кунданоқ қишлоқлар турмуш шароитини яхшилаш, ташландиқ ерларни ўзлаштириш, улардан қандай ҳосил олиш ва аҳоли бандлиги устида бош қотира бошлади. У иссиқхоналар қуриб, аҳолига банкдан кредит олиб тарқатиш йўлини танлади. Ван Лэи провинцияларга бориб иссиқхоналар ишини ўрганди ва ҳозирда “Хитой иссиқхона технологияси”ни яратди. Дастлаб аҳолининг йиллик даромади 100-150 доллар бўлган бўлса, бу кўрсаткич тўрт йил ичида 1 800 АҚШ долларига етди. Тадбиркорнинг тинимсиз изланишлари натижасида ҳозирга келиб 700 000 гектардан зиёд иссиқхоналар халққа даромад келтиряпти. Тилга олинган қишлоқ аҳолисининг йиллик даромади эса 35 000 долларни ташкил қилмоқда.\nЛойиҳа асосида Сирдарё вилоятида қурилиши мўлжалланган иссиқхоналарда қулупнай етиштириш ва экспортга йўналтириш катта даромад олиб келиши, бунинг натижасида қишлоқ аҳолисининг фаровонлигини таъминлаш мумкинлиги аниқланди. Қулупнайни йил ўн икки ой етиштириб, экспортга йўналтириш орқали катта даромад олиш мумкин. Чунки Ўзбекистоннинг 300 куни қуёшли. Хитой технологияси вилоятнинг энг чекка, шароити оғир, ердан ҳосил етиштириш қийин бўлган ҳудудларида қўл келади.\nИссиқхоналарнинг қулай жиҳати, унда иситиш тизими мавжуд эмас. Яъни, Шарқдан Ғарбга – кун ботиш томонга 14 градус бурилган ҳолда қурилади, шимол томондан нам ўтмас мато қатлами билан қопланади. Кун давомида иссиқхона қуёш энергиясини аккумулятор орқали тўплайди. Кун ботишидан олдин сирт томонига иссиқлик сақловчи кўрпалар ёпилади ва ичкарида иссиқлик бир меъёрда сақланади.\nЯна бир эътиборли жиҳати, қурилмалар ер қатламидан 80 сантиметр пастга жойлаштирилади. Яъни, ернинг қиш давридаги музлаш қатламидан 40 сантиметр қуйида бўлади. Иссиқхона ичидаги тупроқ қатлами 14 даража атрофида илиқ бўлиши, кун бўйи тўпланган иссиқлик тонг отгунга қадар етиши ҳам ҳисоб-китоб қилинган.\nИссиқхоналар томчилатиб суғориш системаси билан жиҳозланади.\n– Сирдарё вилояти ҳокимлиги томонидан “Ҳар бир оила – тадбиркор” Давлат дастури бўйича ажратиладиган кредитлар юзасидан амалий кўмаклашилиши, кредит миқдори 202 миллион сўм бўлиб, 3 йил муддатга, бир йиллик имтиёзли даврга 7 фоиз устамаси билан берилиши қишлоқ аҳолисида катта қизиқиш уйғотди, – деди Ховос тумани Қаҳрамон маҳалла фуқаролар йиғини раиси Баҳриддин Отабоев. – Қуриладиган иссиқхоналар қийматининг 80 фоизи ажратиладиган кредитнинг таъминоти сифатида гаровга олиниши, қолган қисмига таъминот сифатида Тадбиркорларни қўллаб-қувватлаш жамғармасининг кафолат хати тақдим қилиниши ҳам жуда катта имконият яратиб беради.\nИссиқхона ташкил этиш ижтимоий лойиҳасини амалга ошириш доирасидаги тақдимот йиғилишлари Мирзаобод туманининг “Йўлдошобод”, “Баҳористон” МФЙларда ҳам бўлиб ўтди. Тадбирлар қизғин савол-жавоблар, турли мунозаралар билан кечди.\n"ХХI asr"га жавоб берадилар\nЭкспорт муаммолари: имконият ҳам, шароит ҳам етарли, фақат...


Ўзимиз сабабчи эмасмизми? – Сурхон тонги\nБош саҳифа / Жамият / Ўзимиз сабабчи эмасмизми?\nИюн 19, 2019\tЖамият Изоҳ қолдириш 767 Кўрилди\nТабиат билан инсоният ўртасида мураккаб мувозанат мавжуд. Экологик билимлар етишмаслиги оқибатида сув, тупроқ, ҳаво ифлосланиши, ўсимлик ва ҳайвонот оламининг камайиши рўй бермоқда. Экологик мувозанатнинг бузилиши одамлар ҳаётига ҳам хавф туғдирмоқда.\nТабиат — бу тирик организмдир. Табиатни муҳофаза қилиш тинчликни сақлашдан кейинги ўринда турадиган долзарб муаммолардан биридир. Атроф муҳитнинг ифлосланиши табиат ва инсон фаолияти билан боғлиқ. Сел, зилзила, кўчки, сув тошқини, кучли шамоллар, ёнғин каби табиий жараёнлар натижасида ифлосланиш содир бўлади. Бу турдаги ифлосланиш бевосита табиий жараёнлар билан боғлиқ, унда инсон иштироки бўлмайди. Инсон фаолияти билан боғлиқ ифлосланишлар антропоген ифлосланиш, деб аталади. Антропоген ифлосланиш табиат компонентлари бўйича сувнинг ифлосланиши, ҳаво ёки тупроқнинг, шунингдек, ландшафтларнинг ифлосланиши каби гуруҳлардан иборат. Антропоген ифлосланиш давомийлигига кўра, вақтинчалик ва доимий, тарқалиш кўламига кўра, сайёравий (глобал), ҳудудий (регионал) ва маҳаллий (локал) гуруҳларга ажратилади.\nИфлосланиш тури ва манбалари жиҳатидан физик, кимёвий, биологик, механик ва бошқа турларга бўлинади. Масалан, физик ифлосланишнинг ўзи иссиқлик, ёруғлик, шовқин, радиактив, электромагнит ифлосланишга ажралади. Аптропоген ифлосланиш кучайган сари инсон ҳаёти учун ўта хавфли экологик муаммоларни келтириб чиқараётганлиги маълум.\nБугунги кунда сайёрамиз иқлимининг ўзгариши, ўрмонларнинг кесилиши, ҳайвон ва ўсимликларнинг йўқолиши ва бошқа экологик муаммоларга ҳар биримиз, афсуски, билиб ёки билмасдан ўз ҳиссамизни қўшмоқдамиз. Табиий ресурслардан ҳаддан ортиқ фойдаланиш эндиликда инсоннинг ўзига ва унинг соғлом табиий муҳитда яшашига салбий таъсир кўрсатмоқда. XX асрнинг охири ва XXI аср бошларида фан-техника тараққиётининг жадал суръатларда ривожланиши, аҳоли сонининг кескин ошиши табиий захиралардан кенг фойдаланган ҳолда озиқ-овқат, ёнилғи, кийим-кечак ва бошқа маҳсулотларни янада кўп ишлаб чиқаришни талаб этмоқда. Маълумки, сўнгги 50 йил ичида ер юзи аҳолиси кўпайган, рўйхатга олинган транспорт воситаларининг сони 10 маротаба, электр станциялари қуввати 21 мартага, нефть маҳсулотларидан фойдаланиш 7 маротаба, тошкўмирдан фойдаланиш – 3,6 марта, газ ишлатиш 15 маротаба ортган. Шуни қайд этиш керакки, ер юзида 2 миллиард нафардан зиёд аҳоли тошкўмирдан фойдаланади. Ишлаб чиқарилаётган электр энергиясининг 80 фоизи анъанавий углеводород ҳиссасига тўғри келади. Фан ва техника тараққиёти шароитида атмосфера ва сув покиза сақланмаса, тупроқнинг эрозияга учраши ва ифлосланишига чек қўйилмаса, ўсимлик ва ҳайвон турлари камайиб кетишининг олди олинмаса, халқ хўжалиги жуда катта зapap кўради, аҳоли саломатлигига зиён етади.\nОролнинг қуриши, кучли шамол, бўрон орқали кўтарилган туз, чанг-тўзонлар атроф-муҳитни, одамлар соғлигини ёмонлаштирмоқда. Ошқозон раки, сил, қорин тифи, камқонлик, сийдик йўллари ва жигар тоши, қон босими ва бошқа касалликлар кўпаяди. Болалар ва хотин-қизлар ўлими кўпаймоқда. Йилига 90 кунлаб давом этадиган кучли бўрон туфайли 15, 75 миллион тонна тузли қумлар атмосферага кўтарилиб, 300-500 километр масофага ёйилмокда.\nАтмосфера ҳавосининг ифлосланиши киши организмига салбий таъсир этиб, саломатлиги ёмонлашишига сабаб бўлмоқда. Айниқса, олтингугург ва углерод оксиди, углерод сульфид, водород сульфид, фтор бирикмалари, азот оксидлари, ҳар хил саноат чиқиндилари, радиоактив моддалар ва қишлоқ ҳўжалик пестицидлари киши организмида ҳар хил касалликларни вужудга келтиради.\nОлтингугурт оксиди ҳавода кўп тўпланса, одамларда бронхит, гастрит ва ўпка касалликларини вужудга келтиради. Углерод оксидининг ҳавода ортиб кетиши туфайли инсон организмида гемоглобин сусаяди, юрак, қон-томир тизимларида бузилишлар содир бўлади, атеросклероз касаллиги ривожланади, бош айланади, оғрийди, юрак тез уриб, уйқу бузилади, киши тажанг бўлиб қолади. Водород сульфид газининг ҳаддан ташқари кўпайиб кетиши натижасида одамнинг боши оғрийди, қайд қилади, дармонсизланади ва ҳатто ҳид билиш қобилияти заифлашади. Фтор бирикмалари таъсирида эса бурундан қон келади, тумов пайдо бўлади. Азот оксидлари туфайли ўпка касалланади, қон босими пасаяди ва натижада бош айланиб, одам ҳушидан кетади, қайд қилади, нафас бўғилади. Чанг заррачалари киши терисини, хусусан шиллиқ пардаларини зарарлайди, кўз касаллигини тезлаштиради. Бундан ташқари, чанг заррачалари киши организмига ҳаво билан бирга кириб, уларда ҳар хил касалликларнинг вужудга келишини тезлаштиради. Таркибида мишяк (маргимуш), симоб, қўрғошин, асбест ва бошқа моддалар бўлган чангларни ютиш асабни фалаж қилади, бош мия яллиғланишига сабаб бўлади, жигар ва буйракни заифлаштиради, болаларнинг жисмоний ривожланишини кечиктиради. Асбест чанги ўпка касалликларига сабабчи бўлади. Атмосферада чангсимон ҳолда учрайдиган радиоактив моддалар одам организми учун ҳам хавфлидир. Радиоактив моддалар киши асаб фаолияти, ошқозон-ичак йўлари, буйрак усти бези, жинсий безлар, қалқонсимон без фаолиятининг нормал ишлашига таъсир этади, юрак-томир системаси фаолиятини ўзгартириб юборади. Оқибатда киши умрини қисқартиради. Баъзан шаҳарларда шамол эсмаслиги, ифлос ҳавонинг бир неча кун туриб қолиши туфайли ҳар хил чанг ва газлардан иборат бўлган туман вужудга келади. Натижада, организми заиф бўлган кишилар, болалар, қариялар, беморлар бу туманли ифлос ҳавога бардош бера олмай ҳалок бўладилар.\nАтмосфера ифлосланиши ўсимликларнинг ва қишлоқ хўжалик экинларининг нормал ўсишига ҳам салбий таъсир кўрсатди. Саноат марказларидан кўтарилган ҳар хил заҳарли чанг ва газлар яна қайтиб қишлоқ хўжалик экинларига тушади, улар модда алмашинувини бузади. Натижада, экинлар, ўсимликлар касалланиб, кам ҳосил беради ёки қурий бошлайди. Ўзбек олимларининг кузатишларича, карьерларда ўтказилган портлатишлардан вужудга келган чанг ва газлар атрофдаги ўсимликларнинг ўсишини анча сусайтиради. Шунингдек, кон ағдармаларидан шамол ёрдамида тарқатиладиган ва юк ортиш-тушириш, транспортировка қилиш вақтида кўтариладиган чанглар ҳам ўсимликларга ҳалокатли таъсир этади. Атмосфера ҳавосининг ифлосланиши нафақат инсон саломатлиги, шунингдек, чорва молларининг касалланишига фаол таъсир этади.\nБугунги кунда республикада гўдаклар ўлими ва уларнинг айрим касаллик гуруҳлари, жумладан, нафас олиш, юқумли-паразитар касалликларга чалиниши камайиб бораётган бўлса-да, бироқ улар орасида хавфли ўсма, қон ва қон яратувчи аъзолар тизими билан боғлиқ касаллик кўрсаткичлари бирмунча ортиб бормокда.\nАҳолининг тоза ичимлик суви билан тўлиқ таъминланмаганлиги ҳамда дарё, ариқ, қудуқ сувларидан тўғридан-тўғри фойдаланишлари туфайли ҳам болалар орасида юқумли касалликлар, шунингдек, овқат ҳазм қилиш аъзолари хасталиклари кўпаймоқда. Ўзбекистон Республикасини ривожлантиришнинг 2017-2021 йилларга мўлжалланган бешта устувор йўналиши бўйича Ҳаракатлар стратегиясида аҳолининг ижтимоий ҳимояси ва соғлиғини сақлаш тизимини такомиллаштиришга алоҳида эътибор қаратилган. Бунда албатта, экологик аҳволнинг яхшиланиш масаласи муҳимдир.\nРеспублика атроф-муҳит ва табиатни муҳофаза\nқилиш технологиялари илмий-тадқиқот\nТэгларифлосланиш мувозанат одам табиат ўсимлик хайвонот экология\nОлдинги ТАНИШИНГ: “Йилнинг энг яхши фан ўқитувчиси”\nКейинги Йирик ҳисобдаги мағлубият


«ZARAFSHAN GOLDEN GROUP» компаниясидан кўпчилик орзу қилган лойиҳа “Hi-tech” услубидаги элит тоифа коттежлар\n09:00 / 17.09.2021\nИшбилармон, замон билан ҳамнафас инсонлар учун уйнинг қулай жойлашуви жуда муҳим роль ўйнайди. Ҳозир юртимизда кўплаб турар жойлар барпо этилмоқда. Харидорлар эса таклифлар ичидан энг сарасини танлашни истайди.\n50 000м2 майдонда қад ростлаётган шаҳарча – “Zarafshan villas”, бу – “Hi-tech” услубидаги элит тоифа коттежлар ҳисобланади.\nТоза ҳаво ва тоғ ёнбағрларини ўз ичига олган бўлиб манзилимиз Қибрай тумани, Арғин маҳалласида жойлашган.\nКоттежлар ўта нозик ишланган архитекторлик лойиҳасига асосланган ҳолда қурилган. Коттежларда бассейн, терасса ҳамда автомобиль қўйиш учун жой ҳам бор.\nКоттежлар ўзининг замонавийлиги, шовқиндан холилиги, шаҳар марказигача бўлган масофа яқинлиги ва йўлларнинг тирбанд эмаслиги билан эътиборни жалб қилади.\nЭътиборлиси шундаки, коттежларни чегараланган муддатда фоизли чегирмалар билан харид қилиш мумкин.\n“Zarafshan villas” турар жой мажмуаси – бу оилавий хотиржам ҳаёт учун ажойиб атмосферали маскан. Бу ерда ҳар бир нарса кичик деталларгача ўйлаб чиқилган: архитектуравий-стилистик ечимлар, каттаю кичиклар бўш вақтини мазмунли ўтказишларига, тоза ҳавода ўйнаш ҳамда дам олиш учун ҳар хил кўринишдаги жойлар мавжуд.\nКомплекс энг майда деталларгача ўйлаб топилган услубни, замонавий архитектурани, қулайлик ва дам олиш учун зарур барча нарсаларни, алоҳида иш жойини, катта ва кичик жамоа билан тоза ҳавода ўйинлар ва дам олишни ўз ичига олади.\nЭнди уйингиз атрофида мароқли дам олишингиз мумкин.\n“Zarafshan villas” – рақамлар ва фактларда\nЭнг аввало, “Zarafshan villas” турар жой мажмуасининг жойлашувини қайд этиш жоиз. Бу ерда яшайдиган аҳоли транспорт муаммоларига дуч келмайди. Исталган инфратузилма (мактаб, супермаркет, касалхона, дорихона, ресторан ва ҳ.к.)га тез ва осон етиб олиш мумкин.\nМажмуа яқинида йилдан йилга транспорт йўналишлари, супермаркетлар ва савдо марказлари сони кўпайиб бормоқда, янги офислар яратилмоқда. Турар жой қулай ва йирик шаҳар магистраль йўлига яқин жойлашгани билан ҳам резидентларга қулайлик яратади.\nТўлов муддати – 12 ой. Майдонлари – 2,5 3 ва 4 сотих.\nХонадоннинг смарт-тартиби турар жойдан унумли фойдаланиш имкониятини беради. “Zarafshan villas” нинг ҳар бир м2 га максимал вазифалар ўрнатилган.\nМаҳсулотлар мустаҳкам ва экологик тоза, эркин режалаштириш имконияти, хоналар орасидаги тўсиқлар, мустақил иситиш тизими, коммунал ҳисоблагичлар, қулай балкон ва бошқалар мавжуд.\nЭнди эса энг асосийси!\nШошилинг, янги замонавий мажмуада хонадонлар сотуви давом этмоқда. “Zarafshan villas” турар жой мажмуасидан хонадонларни сотиб олиш учун мижозларга қулай шартлар ва акциялар мавжуд.\nКомпания сизга 12 ойгача муддатли тўлов асосида хонадон харид қилиш имконияти ҳамда фоизли чегирмаларни тақдим этади.\nШошилинг ва орзунгиздаги хонадонга эга бўлинг!\nСотув бўлимида сизни кутиб қоламиз!\n#ZARAFSHAN GOLDEN GROUP\n09:00 / 03.08.2021\n«ZARAFSHAN GOLDEN GROUP» компаниясидан кўпчилик орзу қилган лойиҳа учун чегирмалар тугашига оз муддат қолмоқда


Янги йилда яна миллионга яқин иш ўрни "яратилади"\nУйида моли борлар ҳам қоғозда ишлидир...\nЎзбек депутатлари 2012 йили мамлакатда яна янги 967,5 мингта янги иш ўрни яратишга оид дастурни маъқулладилар.\nЎзбекистон Республикаси Олий Мажлисининг Қонунчилик палатаси ўтган ҳафтада иш ўринлари ташкил этиш дастурини тасдиқлади.\nПалатанинг 18 ноябр кунги мажлисида қабул қилинган ҳужжатда 2012 йилда жами 967,5 мингта янги иш ўрни ташкил этиш назарда тутилган.\nҚонунчилик палатаси расмий сайтида эълон қилинган хабарда айтилишича, жорий йилнинг “январ–сентябр ойларида 815,5 мингта иш ўрни, шу жумладан¸ қишлоқ жойларда 512,4 мингта иш ўрни ташкил этилган”.\nҲар йили бир миллион!\nРасмий маълумотларга қараганда, Ўзбекистонда 2008 йили 661 мингта, 2009 йили 940 мингта, 2010 йили 950 мингта янги иш ўрни яратилган.\nДемак, 2008 – 2011 йиллар ичида 3¸5 миллионта янги иш ўрни пайдо бўлди.\nКеласи йилгиси қўшилса, 4¸5 миллионта иш ўрни бўлади.\nДавлат амалдори: Иш ўринлари 8 йўналишда ташкил қилинади\nФарғона вилоятидаги туманлардан бири ҳокимлигининг янги иш ўринлари яратиш масаласи бўйича мутасаддиси туманда 2011 йили 4227 та янги иш ўрни яратиш режалаштирилганини, келаси йили эса 4252 та иш ўрни яратиш режалаштирилаётганини айтади.\nМутасаддининг айтишича, янги иш ўринлари саккизта йўналишда яратилади.\n- Биринчиси, мавжуд корхоналарни кенгайтириш ҳисобига. Иккинчиси, янги объектларни ишга тушириш ҳисобига. Учинчиси, янги кичик корхоналар ташкил қилиш ҳисобига. Тўртинчиси, касаначилик иш ўринлари, уй меҳнатини ривожлантириш ҳисобига. Бешинчиси, фермер хўжаликларини ривожлантириш ҳисобига. Олтинчиси, бозор инфратузилмасини ва ижтимоий инфратузилмани ривожлантириш ҳисобига. Кейингиси банкротлик ҳолатига келган корхоналар ëки фаолият юритмаëтган корхоналарнинг фаолиятини тиклаш, кредитлар бериб соғломлаштириш ҳисобига яратилади, деди Фарғона вилоятидаги туманлардан бири ҳокимлигининг янги иш ўринлари яратиш масаласи бўйича мутасаддиси.\n“Товуғи бор хотин – товуқбоқар, демак, ишли!”\nЯқинда булунғурликлардан бири кейинги йилларда ўзи яшаб турган ҳудудда эски корхона-ташкилотлар ёпилиб кетгани, янгилари эса очилмагани, яъни янги иш ўринлари яратилмаётгани тўғрисида гапирар экан, ҳукуматнинг қишлоқ жойларда иш ўринлари "яратиш" механизмини ошкор қилди.\n- Иш ўринларини яратиш мана бундай бўлаяпти. Мисол учун, иш сўраб бориладиган бўлса, ëш болаларга нафақа оладику, нафақа сўраб борадиган бўлса, “Меҳнат биржасига бор” дейди. Меҳнат биржасида “Уйда қорамолингиз борми?” дейди. “Йўқ” дейсиз. “Товуқ борми?” дейди. “Ҳа, бор”. “Ундай бўлса, товуққа қараяпсиз” деб шу жойда қоғоз тўлдириб, “Солиқ тўла 45 минг” дейди. Солиқ тўламаганга штраф қилиб беради мол боқувчи ëки товуқ боқувчи деб. Ана шу билан ишчи ўрнига ўтказиб юбораяпти, деган эди булунғурлик суҳбатдош.\nБулунғурликнинг айтганидан пайдо бўлган саволни янги иш ўринлари яратиш масаласи бўйича мутасаддига бердик.\nОзодлик: Масалан “Меҳнат биржасига борса, “уйингизда қорамолингиз борми?” деб сўрашади. “Қорамолим бор”, деса, “Бўпти, демак сиз қорамол боқадиган бўлдингиз” деб қўйишади. Шу ҳам ишли бўлиб қолади” дейдию.\n- Президентнинг 308-қарори қабул қилинган. Бунга тўрт йил бўлди. Уйида қорамол боқиш ва қишлоқ хўжалик маҳсулотлари етиштириш билан банд бўлган фуқароларнинг бандлигини таъминлаш бўйича қабул қилинган. Агар уйида икки бош қорамоли бўлса ëки 10 сотих томорқаси бўлса, булар 308-қарор бўйича банд ҳисобланади. Уларга меҳнат дафтарчалари очилади бизнинг меҳнат бўлимимиз томонидан ва томорқаси қишлоқ хўжалик маҳсулотлари ва гўшт маҳсулотлари етиштириш билан банд деб ëзиб қўйилади. Бундан ташқари¸ пенсия жамғармасига энг кам иш ҳақининг 50 фоизи миқдорида бадал тўласа, улар пенсия олиш ҳуқуқига ҳам эга бўлади. Беш йил тўласа, пенсия олиш ҳуқуқига эга бўлади. Бир йилда 9 ой энг кам ойлик иш ҳақининг 50 фоизи миқдорида бадал тўласа, беш йилда пенсия олиш ҳуқуқига эга бўлади.\nОзодлик: Демак, қорамолига қараëтган ҳам ишлилар қаторига киради.\n- Албатта, иш билан банд. Томорқасида экиб турган ҳам банд.\nОзодлик: Миллионта иш ўрни шу билан пайдо бўлади-а?\n- Булар уй меҳнати билан банд деяпманку. Бу битта йўналиш. Худди шу томорқада ишлаганлар, қорамол боққанлар ва касаначилик билан шуғулланиб турганлар битта йўналиш. Уй меҳнати билан банд қилинганлар¸ дейилади. Ундан ташқари яна еттита йўналишни санаб бердиму сизга. Ўша йўналишларда ҳам борда, дейди Фарғона вилоятидаги туманлардан бири ҳокимлигининг янги иш ўринлари яратиш масаласи бўйича мутасаддиси.\nДемак, қорамоли бор одам – ишлидир. Товуғи бор одам – ишлидир. Томорқаси бор одам – ишлидир.\nБалки, мутасадди айтаётган бошқа 7 йўналиш бўйича реал иш ўринлари яратилаётгандир?\n“Совет давридаги катта корхоналарнинг биронтаси ҳам қолмаган”\nБу масалани Наманганнинг Норин тумани мисолида ўргандик.\nБу ишда бизга норинлик иқтисодчи Расулжон Абдумажидов ёрдам беради.\n- Совет пайтида ХБК деган катта завод бор эди. 2800 нафар одам ишларди. Йўқ ҳозир. Швейний фабрика бор эди менинг туманимда. 200 нафарга яқин аëллар ишларди. Йўқ ҳозир. Автобазада 292 нафар одам ишлаган, ҳозир йўқ. 20-30 нафар одам ишлайди. Нефтебаза йўқ, ПМКда 400 нафар одам ишларди, йўқ ҳозир, дейди норинлик иқтисодчи Расулжон Абдумажидов.\nМутахассиснинг айтишича, кейинги 20 йил ичида ўзи яшаб турган Норин туманида тугаб битган совет корхоналари ўрнини эгаллай оладиган биронта ҳам йирик ишхона қурилган эмас.\nСправка, берилди биз тарафдан сиз тарафга...\nАбдумажидовнинг айтишича, яратилаётгани айтилаётган миллионлаб иш жойлари қоғоздагина, ёлғон-яшиқ маълумотномалардагинадир. Масалан, дейди у\n- Болаларга справка олиш керакку. Кўпчилик фермерлар ўшани беради менга пахтада, яганада ëрдам берасан деб. Фермер берган справка яна бир иш ўрни яратилди, деганидир, дейди Расулжон Абдумажидов.\nБиз бу мавзуни биринчи марта ёритаётганимиз йўқ. Янги иш ўринлари яратиш ўқув юртлари ўқитувчилари учун қанчалик бош оғриқ бўлаётгани тўғрисида аввал бир неча бор айтганмиз. Ўқитувчилар ҳар бир битирувчисининг ишга ўрнашгани тўғрисида раҳбариятга маълумотнома топиб келтириши шартлиги тўғрисида бир неча бор айтиб беришган.\nҲукумат яратдим, деб мақтанаяпти. Танқидчилари ишонмаяпти.\nЛекин бу масалада олий ҳакам оддий ўзбекистонликдир. Агар чиндан ҳам ҳар йили бир миллион иш ўрни яратилса, Россияда биронта ҳам ўзбекистонлик қолмаслиги керак эди.\n“Ўзбекистонда иш бўлса, Россияда бир минут ҳам турмасдим”\nБу гап - Самарада 7 йилдан бери ишлаётган пастдарғомлик Шуҳратжон билан ўтказилган суҳбатнинг мағзи.\nСаволларимизни бериб бўлиб, хайрлашаман, деб турсам, Шуҳратжон тўхтатди.\n- Сиз айтган саволингизга яна битта жавоб тўлдирмоқчи эдимда¸ агар мумкин бўлса. Мен қишлоққа борган пайтимда селсоветга кирдим. Ўшанга кириб рўйхатни кўрдим. Қишлоқда яшовчи аҳолининг рўйхати билан шунчаки қизиқдим. Мисол учун¸ мен ўзим шунча йилдан бери Россиядаманда. Лекин ўша рўйхатда ўзим ишлаëтганимни кўриб ҳайрон қолганман. Мен ҳам фермер хўжалигида ишчи эканман. Менимча, шу тариқа яратилса керак сиз айтаëтган иш ўринлари.\nОзодлик: Қанақа рўйхат у? Деворга осиб қўйганми?\n- Йўқ, деворга осмаган. Журнали бор. Журнални варақладим. Ким бўлсин ишлайдиган ë ишламайдиган фермер хўжалигида ишчи ë бошқада ишчи. Тўлдирилганда. Мана шу статистика маълумотларини районда қишлоқ фуқаролик йиғини раисларидан талаб қилса керакда ким ишлайди¸ ким ишламайди. Улар номига тўлдириб қўйса керак. Мен айнан ўзим кўрганманда фермер хўжалигида ишчи эканлигимни, дейди 7 йилдан бери Россияда ишлаётган пастдарғомлик Шуҳратжон.


об-ҳаво — Minbar\n19 авг 19:20 Янгиликлар\nберган эдик. Сўнгги бир неча кун ичида ҳукмронлик қилган салқин об-ҳаво Ўзбекистон ҳудудини тарк этиб, ҳарорат бир оз кўтарилиши кутилмоқда. ... хабар беришича, яқин кунларда жануби-ғарбий ҳаво оқимлари об-ҳавога ўз таъсирини ўтказиб, ҳароратининг кўтарилишига олиб келади. ...\n12 авг 19:56 Мақолалар\nжурналида чоп этилган тадқиқот натижаларига биноан исиётган об-ҳаво боис чигирткалар фаоллашиб, жадал кўпайишлари учун қулай имконият ... иқлимли, тропик бўлмаган мамлакатларда чигирткалар тез кўпаяди. об-ҳаво қанча исиса, чигирткалар ҳам шунча тез кўпаяди / Фото: GETTY IMAGES ...\n12 авг 16:23 Янгиликлар\nҳаво яна исишни бошлайди. «Ўзгидромет» ўтаётган ҳафтанинг батафсил об-ҳаво прогнозини эълон қилди. Бугун Ўзбекистонда ёғингарчилик бўлмайди. ... шамол тезлиги 15-20 метр/секундгача етиши мумкин. Шундай салқин об-ҳаво жума куни, 16 августгача сақланиб туради. Дам олиш кунлари, антициклон ...\n15 июл 15:37 Янгиликлар\nкеласи ҳафтада об-ҳаво қандай бўлиши ҳақидаги маълумотларни эълон қилди. «Июлнинг иккинчи ўнкунлигидан бошлаб Ўзбекистон ҳудудида жазирама кузатилмоқда. Шу ...\nГармсел келаяпти: ҳаво кескин исиб кетади\n10 июл 16:04 Янгиликлар\nБир ҳафта давомида кундузлари 40-42 даража, жанубда ва чўлларда 43-45 даража иссиқ бўлади.


Тўрт томон қибла – Наби Жалолиддин\nТўрт томон қибла\nЁзувчи Баҳодир Мурод Алига бағишлайман.\nШом намозини тугатгач, “Ё Оллоҳ!” дея қийналиб ўрнидан турди. Жойнамози — чакмонини ердан олиб, базўр қоқди-да, “Бисмиллаҳир роҳманир роҳийм” деб кийди…\nОсмоннинг қонталаш чети қимтилаётган лаб каби кичрайиб боради. Осмонга туташиб кетган адоғсиз даштнинг ўт-ўланлари қизғиш тусидан айрилиб, лаҳза сайин ёпирилиб келаётган тун қаролиғига қоришмоқда. Кўкиш осмоннинг иккинчи бир четида юлдузлар милтирай бошлади…\n— Оллоҳу акбар! Оллоҳу акбар!..\nУ ҳорғин одимлайди. Оёқлари яланг бўлгани учун босаётгани тошми-кесакми, фарқсиз, ҳатто қақраган даштнинг садоқатли фуқаролари бўлмишсертикон ўтлар ҳам писанд эмас. Ҳар қадам ташлаганида қуму тупроқни бироз қўзғатади-да, кетаверади. Баъзан оёғи чуқурроқ жойга тушиб, хиёл тебраниб кетади. Бир фурсат тўхтаб, куч тўплайдими ёхуд лабларида тинмай айланаётган буюк сўз қувват берадими, яна йўлида давом этади.\nОртидан эргашган ит тинмай у ёнидан-бу ёнига ўтади, бесаранжом тимирскиланади. Унинг ҳарсиллаши ҳувиллаган биёбонда акс-садо бераётгандек. У киши очиққанида барча сезгилари кучлироқ ишлай бошлашини аввалдан яхши биларди. Ҳозир унинг қулоқлари чуқурдан-чуқур сувсиз қудуққа ўхшар, ҳарт нечук ожиз ун ҳам жаранглаётгандек шовқинли туюларди. Дунё бус-бутунича қулоқларига кириб кетаётгандек.\nТуйқусдан тўхтади. Унинг тўхтаганини кўриб, дарров чўнқайиб, думи билан ерни супураётган, тилини осилтириб ҳарсиллаётган итга қаради. Туси тунга қоришган ҳамроҳининг ялтираган кўзлари ҳам унга тикилди.\n— Эй, сак, кўпам бесабр бўлаверма! Оллоҳ ҳам бизнинг ризқимизни бирор жойга сочиб қўйгандир, илло сабр қил!..\nЯланг оёқлар яна одимлай бошлайди, лаблар титрай-титрай пичирлашда давом этади. Даштнинг тўқ кўкиш осмон билан туташган четларига ҳар замон-ҳар замонда кўз ташлаб қўяркан, ҳали ҳориб улгурмаган, буюк соҳиби жамолнинг ишқида гирён бўлган шуурида турфа ўйлар чарх уради. Мана шу зим-зиёликдан ҳам ўзи бир умр интилган улуғ Яратгувчининг мислсиз ижодини кашф этгиси келади: “Улуғ Оллоҳнинг қудратини кўргиси келган одам мана шундайин чўлу биёбонларни кезиши керак. Илло атрофда бирорта дов-дарахт йўғу бўғзингга тиқилаётган ҳавонинг тозалигию хўплигидан бўғилгудек бўласан. Субҳоноллоҳ, субҳоноллоҳ!.. Тўрт томонинг қибла, бағрингда Оллоҳ, Оллоҳ бағрига бораверасан. Ё, Ҳақ таоло, қудратинг соясида мен бандангдан маҳфиратингни дариғ тутма!..”\nУ уч кундан буён туз тотмаганди. Очликка-ку бир нави чидаш мумкин, тағинки очлик унинг суюкли таоми. Аммо чўлнинг офтобидан ҳар сония куч олаётган ташналикни енгиш мушкул. Шу пайтгача қақраган бўғзини Оллоҳнинг номи ила намлаб келаётир. Лаблари борган сари бир-бирига ёпишиб бораётгандек, ҳар нафас олганда жизиллаб ачишаётган томоғи салқин тунни бутунича ютиб юборгиси келади. Эти суягига ёпишиб ҳилвираб турган танаси зирқираб оғрийди, оёқларига худди бир ботмон тош осилгандек ердан узгиси келмайди, минг азобда кўтарса-да, тиззалари араванинг мойланмаган ғилдираги каби ғижирлаб кетади. Лекин барибир қақраган лабларининг ёриқларидан ўша бир калима учаверади:\n— Оллоҳу акбар! Оллоҳу акбар!\nЯсси тепаликка кўтарила бошлаганида буткул мадори кетганини ҳис этди. Букилган тиззларига ҳорғин танаси оғирлик қилиб, қайтиб тиккаланмай қолди. Базўр икки-уч қадам ташладию ёнбоши билан ерга йиқилди. Ўсиқ сочлари бўйнию елкасини тўлдириб ястанди. Юзини соқол-мўйлов қоплаганидан ҳозир унинг қоронғуликни ёргудек бўлиб чақнаётган кўзларинигина илғаш мумкин эди, холос. У чалқанча ётиб, юлдуз тўла осмонга тикиларкан,ҳарсиллаб-ҳарсиллаб нафас оларди. Туйқус оғир бир ютинди-да, соқол-мўйлови титраб, хириллади:\n— Шу бир жон не, ё Ҳаллоқ!..\nУ аслида ҳайқирмоқчи эди, лекин овози жуда паст чиқди. Унинг саволнамо бу гапида буюк бахшидалик бор эди.\nҲалитдан буён атрофни тимирскилаётган ит келиб, унинг шалвираб ётган қўлини ялай бошлади. У бошини хиёл буриб, итга қараркан, ҳамроҳининг меҳрибонлигидан ҳийла мутаассир бўлди.\n— Шайтоннинг макри бу, эй сак! Дилларимиз шунчалар ноқиски, шу пайт емишдан ўзгани демас. Нафс кўнгилни хиралантиргувчи ғубордир, билсанг. Нафс шайтоннинг содиқ хачири… Алҳамдулиллоҳ! Алҳамдулиллоҳ!..\nОрадан бирмунча фурсат ўтиб, у ўзини бироз бардам сезди. Ўрнидан қўзғалиб, ёнбошидаги чуқурчага сурилди. Дўмликка суяниб, ўтирди.\n— Ҳамма нарсани билгувчисан ўзинг, ё Раббим!\nЧуқурчанинг чеккасида турган ўнг қўлини қимирлатмоқчи бўлувди, панжалари бир нарсага урилди. Бармоқлари беихтиёр ҳалиги нарсани пайпаслади. Қўлига олиб, кўзларига яқинлаштирди.\nАввалига ҳайратдан вужуди титраб кетди. Шу бир лаҳзалик ҳайратдан сўнг кўнглида уят ҳисси пайдо бўлди. Бағрининг аллақаерида ҳали ўлмаган шубҳанинг ожиз нафасини сезди-да, энтикиб калима келтирди ва осмонга қараб пичирлади:\n— Меҳрибонлигингга ташаккур, эй Тангрим!.. Бисмиллаҳир роҳманир роҳийм…\nУ нонни тишлади, ғичирлатиб чайнай бошлади. Қоронғилик қаърида типирчилаётган ит думини ликиллатиб чийиллади. Ҳамроҳининг илинжини фаҳмлаган ҳожаси нондан бир бўлак синдириб, унинг олдига ташлади.\n— Ол, е…\nИт шошиб нонга ёпишди. Унга оғзини теккизиб, бир-икки ҳидладию яна чийиллаб нари кетди. Чунки унга ташланган нарса бир парча кесак эди.\n— Бу неъматингга шунчалар тотли таъм берган Ўзингга тасанно, Тангрим!..\nНонни еб, танасига қувват кирган бўлса-да, ташналик бадтар хуруж қила бошлади. Уни босиў ниятида оғзини тўлдириб-тўлдириб муздек тун ҳавосини ютди.\n— Алҳамдулиллоҳ! Алҳамдулиллоҳ!..\nСўнг “ё Оллоҳ!” деди-да, дўнгликка тираниб, ўрнидан турди. Қуйига қараб, бир-икки қадам ташлади. Энди оёқлари аввалгидан дадилроқ ҳаракат қиларди… Чакмонини ечиб, хуфтон намозини ўқишга тараддудлана бошлади.\nНамоздан сўнг тин олди. Вужуди енгиллашиб, боши ойдин бир ҳолатга тушди. Бу ҳаловатли онларни қизғандими ёхуд бутун борлиғидаги нурли жимирлашдан сархуш бўлдими, ҳадеганда ўрнидан туравермади. Бошини қуйи эгиб, зикрга берилди. Бу ҳолат анча узоққа чўзилди. Ахийри “Ассалому алайкум” дея саждадан турди. Яна бояги чуқурга бориб ёнбошлаши билан ташналик ўз ҳукмини ўтказа бошлади. Кўзларини юмиб, тамшанди. Оллоҳга шукр келтирди. Лекин кўз олдига бир коса жимирлаб турган сув келаверди. “Оҳ, баттол шайтон, макру ҳийлангга минг лаънат! — деган ўй кечди хаёлидан. — Одам жон таслим қилаётганда шайтон минг бир ҳийлалар билан бошига келар эрмиш. Агар киши ортиқ ташна бўлса, бир коса сув тутиб, Оллоҳдан юз буришни сўрармиш. Ё ҳақ куним келдиму, Оллоҳим?!. Йўқол, шайтони лаъин!..”\nУ ўз нафси билан узоқ олишди. Анчагача унга уйқу салтанатининг эшиклари очилавермади. Бўғзи куя-куя нигоҳларига одам боласининг бардоши етмас зулумот тўла бошлади. Сўнг бутун вужуди ўша қоронғулик қаърига сингаверди…\nИт эса бу маҳал олди оёқларига жағини қўйганича ухлаб ётарди…\nБирдан ёруғ бир маъвога чиқиб қолди. Қаршисида ям-яшил дов-дарахтларга лаб урган тип-тиниқ кўл жилваланиб турарди. Ҳали қаерда эканини англаб улгурмасидан қаёқдандир бир тўп гўзалдан-гўзал қизлар пайдо бўлишди. Уларнинг чиройли юзларидан кўзни қамаштирар даражада нур таралар, эгниларидаги оппоқ ҳарир кўйлаклари кўлнинг майин шабодасида ёқимли ҳилпирарди. Қизлар унга бирваракай ёпишишди-да, жулдур кийимларини еча бошлашди. У бу соҳибжамолларнинг гўзалликларидан жилмайишларидан ва охир-оқибат унга хуш ёқаётган ҳаракатларидан завқланар, маст бўлардию, аммо кўнглида ортиқ хоҳишга майл сезмасди.\nТим қора узун зулфлари унинг қорамтир юзини мастона сийпалаётган қизлар уни муздек кўл сувига элтишди-да, ювинтира бошлашди. У мислсиз ҳузурдан оҳ урди, қақраган бўғзи, ёрилган лаблари мой ялагандек майин-майин бўлиб бораверди.\nБу пайт чуқурчада ётган тананинг боши у ёқдан-бу ёққа силкинар, оғзи каппа-каппа очилиб, базўр инқилларди. Аллақачон уйғонган ит ҳожасининг атрофида типирчилаб айланар, гавдасини олди оёқларига ташлаб, кўзлари чақнаганча тисланиб-тисланиб, атрофга ҳурарди. Тинимсиз ҳурарди.тўлин ой юлдузлар юзига парда тортганда ҳожаси тинчиб қолди. Дашт бағрига фусункор бир ойдинлик кирди. Ит тойга қараб, чўзиб-чўзиб улиди:\n— Оувв-вв!.. Увв-вв-вв!..\nНиҳоят ҳожасининг ёнига чўзилиб, тилло ойни кўзларига қамади…\nИт ухладими-йўқми, номаълум. Баланд, лекин ёқимли овоздан чўчиб тушди.\nУ қулоқларини динг қилиб, атрофга тикилди.\nШунда унинг кўзлари юзида ой акси кўринган ҳожасининг кўксига тушди. Кўксининг чап қисми сўз оҳангига мос тарзда титрар кийимининг ўша ери кўтарилиб-кўтарилиб тушарди.\n— Ашҳаду алла алаҳа иллаллоҳ!..\nИтнинг боши бир томонга қийшайиб, кўзлари ҳожасининг кўксига қадалганча қотиб қолди.\nАшҳаду анна Муҳаммадур расулуллоҳ!\nҲаййа алас-солаҳ! Ҳаййа алас-солаҳ!\nҲаййа алал фалаҳ! Ҳаййа алал фалаҳ!\nАссалоту ҳайрум минаннав! Ассалоту ҳайрум минаннав!\nОллоҳу акбар! Оллоҳу акбар!\nШундан сўнг бир неча дақиқа ўтиб, ҳожасининг кўзлари очилди. Хиралашиб бораётган ойга, оқараётган уфққа бирпас тикилиб ётди. Кейин “ё бисмиллоҳ!” дедию ўрнидан турди. Устилан чакмонини ечиб, ерга қўйди. Кўзлари билан даштнинг майинроқ тупроқли жойини излади. Энди унинг ҳеч қаери оғримас, толмас, ҳар қадам ташлаганида учаётгандек туюларди…\nУ чўнқайиб, енгларини шимарди. “Бисмиллаҳир роҳманир роҳийм” дея таяммум қила бошлади… Покланиб бўлгач, белидан белбоғини ечиб, юзу қўлларини ишқалаб-ишқалаб артди. Белбоғини қайтиб боғларкан, катта-катта очилган кўзлари уфққа тикилиб, чор атрофни оҳиста бир айланиб ўтди. Ҳохир унинг учун тўрт томон қибла эди.\nСўнг қулоқ қоқди:\nНарида ётган чакмони ҳавода ҳилпирай-ҳилпирай учиб келиб, пойига тўшалди.\nИт жағини оёқларига қўйиб, ҳожасига тикилганча кўзларини такрор-такрор очиб-юмарди…


ЎзА - Об-ҳаво маълумоти: жазирама ортда қолди(ми?)\n27.07.2018 11:12 Чоп этиш версияси\nОб-ҳаво маълумоти: жазирама ортда қолди(ми?)\nРеспублика Гидрометеорология маркази 28 июль куни мамлакатимизда кутилаётган об-ҳаво маълумотларини эълон қилди.\nРеспублика Гидрометеорология марказининг хабар беришича, 28 июль куни Тошкентда ҳаво кам булутли бўлади, ёғингарчилик кузатилмайди. Шарқдан секундига 3-8 метр тезликда шамол эсади. Кечаси 18-20, кундузи 33-35 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, ёғингарчилик кузатилмайди. Шарқдан секундига 7-12 метр тезликда шамол эсади. Кечаси 18-23, кундузи 33-38 даража иссиқ бўлади.\nБухоро ва Навоий вилоятларида ҳаво кам булутли бўлади, ёғингарчилик кузатилмайди. Шарқдан секундига 7-12 метр тезликда шамол эсади. Кечаси 18-23, кундузи 33-38 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво кам булутли бўлади, ёғингарчилик кузатилмайди. Шарқдан секундига 7-12 метр тезликда шамол эсади. Кечаси 17-22, кундузи 32-37 даража иссиқ бўлади.\nҚашқадарё ва Сурхондарё вилоятларида ҳаво кам булутли бўлади, ёғингарчилик кузатилмайди. Шарқдан секундига 7-12 метр тезликда шамол эсади. Кечаси 20-25, кундузи 33-38 даража иссиқ бўлади.\nАндижон, Наманган ва Фарғона вилоятларида ҳаво бироз булутли бўлади, ёғингарчилик кузатилмайди. Шарқдан секундига 5-10 метр тезликда шамол эсади. Кечаси 17-22, кундузи 30-35 даража иссиқ бўлади.\nРеспубликамизнинг тоғли ҳудудларида ҳаво ўзгариб туради, баъзи туманларда қисқа муддатли ёмғир ёғиши мумкин. Шарқдан секундига 7-12 метр тезликда шамол эсади. Кечаси 12-17, кундузи 22-27 даража иссиқ бўлади.


АҚШ: 'Президент сайловлари Ўзбекистоннинг ички иши' - BBC News O'zbek\nАҚШ: 'Президент сайловлари Ўзбекистоннинг ички иши'\nImage caption Ричард Хоугланд 2003 йилда Ўзбекистон билан АҚШ ўртасида стратегик ҳамкорлик битиминининг имзоланишига бош-қош бўлган\nБи-би-си Ўзбек Хизмати билан эксклюзив суҳбатда АҚШ Давлат котибининг Жанубий ва Марказий Осиё бўйича ёрдамчисининг биринчи ўринбосари Ричард Хоугланд 29 март куни ўтадиган президент сайловлари Ўзбекистоннинг ички иши эканини айтди. Жаноб Хоугландга кўра, Ўзбекистондаги сайловлар АҚШ ва Оврўпо андозаларига жавоб бермаслиги мумкин, аммо Вашингтон ўзбек ҳукумати билан мулоқотларни давом эттиради. Лондондаги АҚШ элчихонасида ўтган суҳбатда Қўшма Штатларнинг юқори мартабали дипломати Ўзбекистон ва минтақанинг бошқа давлатлари билан хавфсизлик борасидаги ҳамкорлик, жумладан, жосуслик маълумотларини алмашиш барча томонларнинг миллий манфатларига тўғри келишини таъкидлади.\nРичард Хоугланд: Хабарингиз бор, биз яқинда Вашингтонда зўравон экстремизмга қарши кураш мавзусига бағишланган глобал саммит ўтказдик. Унда Марказий Осиёнинг бир неча давлатларидан ҳукуматлар ва ҳуқуқ-тартибот идораларининг вакиллари ҳам иштирок этишди. Айтиш жоизки, минтақа давлатлари бу соҳада яқиндан ҳамкорлик қилишни исташади. Тафсилотларга берилмаган ҳолда шуни айтишим мумкинки, биз уларнинг ҳар бири билан турли даражада ахборот алмашишга ҳаракат қиламиз. Чунки бу ҳамманинг миллий манфаатларига тўғри келади. Марказий Осиё давлатларининг ҳам, табиийки, Қўшма Штатларнинг ҳам.\nБи-би-си: Аммо Қўшма Штатлар ва Марказий Осиё давлатларининг муносабатлари анчайин мураккаб. Минтақадаги яккаҳоким президентлар Американинг демократия ва сўз эркинлиги каби қадриятларига ишонишмайди. Уларнинг хавфсизлик хизматлари эса қийноқлар билан ном чиқарган. Бу ҳолатлар жосуслик маълумотларини алмашиш каби ҳассос бир соҳадаги ҳамкорликни қанчалик қийинлаштиради?\nРичард Хоугланд: Ижозат берсангиз, бу саволга кенгроқ маънода жавоб берсам. Шубҳасиз, минтақадаги ҳукуматларнинг турли даражадаги яккаҳокимликлари тўлақонли муносабатларни йўлга қўйишимизга халақит беради. Аммо айни пайтда биз уларнинг ҳар бири билан муносабатларга эга бўлишни муҳим, деб ҳисоблаймиз. Биз барча соҳаларда, у хоҳ хавфсизлик бўлсин, хоҳ иқтисодий ёки инсон ҳақларини ҳам ўз ичига олган инсон тараққиёти соҳаларида мувозанатли муносабатларни истаймиз. Биз инсон ҳақлари масаласини муҳокама қилишдан тортинмаймиз. Кенг қамровдаги фаол музокаралар ўз навбатида инсон ҳақлари билан боғлиқ кенгроқ мулоқотларга ҳам йўл очади.\nБи-би-си: 29 мартда Ўзбекистонда президент сайловлари бўлиб ўтади. Жорий Президент Ислом Каримовнинг яна бир муддатга сайланишига ҳеч кимнинг шубҳаси йўқ. Сайловларда рақобатнинг йўқлиги ва мамлакатдаги демократиянинг аянчли аҳволи ўзбек-америка муносабатларига қанчалик таъсир кўрсатади?\nРичард Хоугланд: Албатта, биз дунёдаги барча давлатларда рақобатли, очиқ, эркин ва адолатли сайловларни кўришни истаймиз. Аммо алоҳида бир давлатдаги сайловларга келганда, бу ўша давлатнинг ички иши. Биз дунё бўйлаб барча давлатларда сайлаб қўйилган ҳукуматлар билан ҳамкорлик қиламиз. Ёки қарийб сайлаб қўйилган (кулади-таҳр.) ҳукуматлар билан. Ҳа, Ўзбекистонда сайловлар бўлиб ўтади. Улар АҚШ ёки Оврўпо Иттифоқининг андозаларига жавоб бермаслик мумкин. Аммо шунга қарамасдан, ҳукуматлар билан мулоқот муҳим.\nБи-би-си: Инсон ҳақлари гуруҳлари Америка Қўшма Штатлари Ўзбекистонни инсон ҳақлари борасида етарлича танқид қилмаётганини айтишади. Сиз бунга қандай жавоб берасиз?\nРичард Хоугланд: Биласизми, мен бунга қўшилмайман. Албатта, айримлар бу борада ҳар доим қаттиқроқ баёнотлар қилинишини исташади. Аммо биз хали атйганимдек, инсон ҳақлари масаласини муҳокама қилишдан қочмаймиз. Ва бу мулоқотлар дипломатик каналлар орқали амалга оширилганида энг кўп самара беради, деб ишонамиз.\nБи-би-си: Ўзбекистон қамоқхоналарида минглаб сиёсий маҳбуслар борлигини яхши биласиз. Улардан айримлари, масалан, Мурод Жўраев ва Самандар Қўқоновлар қамоқда ўтирганига 20 йилдан ошди. Қўшма Штатлар бу маҳбусларнинг озод этилиши йўлида кўпроқ ҳаракат қилиши мумкинми?\nРичард Хоугланд: Мен яна қайтараман. Биз бу масаладаги дипломатик муҳокамалардан қочмаймиз. Қандай масала бўлмасин, бизнинг доимий мулоқотларимиз кун тартибида туради. Мен кўпроқ ҳаракат қилишимиз мумкинми, деган савол борасида фаразларга берилишни истамайман. Аммо биз айни масалада Ўзбекистон томони билан яқиндан мулоқот қилаяпмиз. Хабарингиз бор, яқинда бир журналист қамоқдан озод қилинди. Биз бундан мамнунмиз. Яна қатор маҳбуслар ҳам озодликка чиқарилгани ҳақида хабарлар олаяпмиз. Аммо уларни ҳозирча тасдиқлаганимиз йўқ. Мен шуни айтишим мумкинки, бу борада узоқ давом этаётган мулқотларимиздан вақти-вақти билан айрим натижалар бўлиши мумкин. Албатта, бу соҳада ҳали кўп иш қилиниши керак, лекин натижалар йўқ эмас.\nБи-би-си: Яқинда Америка Қўшма Штатлари Ўзбекистонга юзлаб илғор ҳарбий техника ва қуролларни етказиб бераётгани эълон қилинди. Инсон ҳақлари фаоллари бу ҳарбий техника ҳукуматдан норози бўлган тинч фуқароларга қарши ишлатилиши мумкинлигидан хавотир билдиришмоқда. Сизлар Ўзбекистон ҳукуматидан уларни ўз фуқароларига қарши ишлатмаслик борасида бирон-бирон кафолат олганмисиз?.\nРичард Хоугланд: Булар ҳужумкор қуроллар эмас. Улар мураккаб ва хавфли аксилтеррор ё-да гиёҳванд моддаларга қарши амалиётларида ҳарбийлар ва хавфсизлик кучларини ҳимоя қилиш мақсадида ишлатиладиган зирҳли машиналардир. Ўзбекистон ҳукумати билан уларни қандай мақсадларда ишлатиш борасида аниқ келишувимиз бор. Қолаверса, АҚШ Конгресси бу нарсаларни жуда ҳам яқиндан кузатиб туради.\nБи-би-си: Россиянинг минтақадаги ролидан қанчалик хавотирдасиз?\nРичард Хоугланд: Ўйлайманки, минтақа ҳукуматлари Украинадаги вазиятни жуда ҳам яқиндан кузатишмоқда. Бу борада ички муҳокамалар бўлиб ўтаётганига аминман. Аммо мен ҳозирги босқичда биз Марказий Осиёдан қаттиқ хавотирдамиз, деб айтмаган бўлардим. Шу билан бирга, Марказий Осиё давлатларининг мустақиллиги ва ҳудудий яхлитлигини қўллаб-қувватлаш бизнинг фундаментал сиёсатимиздир.


Ғафлатда қолманг! Бугун таровеҳ намозининг биринчи куни\nРамазон ойига ўзгача шукуҳ, сурур бағишлайдиган, фақатгина бу ойга хос бўлган ибодат таровеҳ намозидир. Аммо минг афсуски ўтган йили бошимизга келган оғир синов сабабли бир йиллик жисму руҳимизга шифо ва куч-қувват бўлувчи таровеҳ намозларида Қуръони каримга сомеъ бўлиш бахтидан мосуво бўлгандик.\nАлҳамдулиллаҳ, бугундан юртимизнинг барча масжидларида таровеҳ намози, Қуръон хатмлари бошланади. Ўтган йиллардан бери соғинганимиз –таровеҳ намозларида Қуръони каримга сомеъ бўламиз. Рамазон кечаларида қоим бўлиш – улуғ ибодат бўлиб, Аллоҳ таоло тақводор бандаларини сифатлар экан, уларнинг кечаларини ибодат билан ўтказишларини алоҳида зикр қилади: “(Улар) туннинг озгина (қисмидагина) ухлар эдилар” (Зориёт сураси, 15—19 оятлар).\nБошқа оятда Аллоҳ таоло суюкли бандаларини бундай тавсиф қилади: “Улар яна тунларни Парвардигорга сажда қилган ва тик турган (бедор) ҳолда ўтказадиган кишилардир” (Фурқон сураси, 64-оят).\nИмом Бухорий ва Имом Муслим Абу Ҳурайра (розияллоҳу анҳу)дан ривоят қилган ҳадисда Расулуллоҳ соллаллоҳу алайҳи васаллам: “Ким Рамазон (кечалари)да имон билан (Аллоҳ таолонинг унга савоб бериш ваъдасини тасдиқлаган ҳолда) ва савоб умидида (риё ва унга ўхшаш нарса учун эмас, фақат ажрни талаб қилиб намоз ўқиган ҳолда) турса олдинги ўтган гуноҳлари кечирилади”, деганлар.\nАбдураҳмон ибн Авф розияллоҳу анҳудан ривоят қилинади. Расулуллоҳ соллаллоҳу алайҳи васаллам айтадилар: “Албатта Аллоҳ таоло сизларга Рамазоннинг рўзасини фарз қилди, мен эса сизларга унинг қиёмини суннат қилдим. Бас, кимки имон ва ихлос билан унда рўза тутса ва қоим бўлса, гуноҳларидан онаси уни туғган кундагидек пок ҳолда чиқади” (Имом Насоий ривояти).\nРамазон ойининг ғанимат лаҳзаларининг ҳар бир сониясидан унумли фойдаланишга интилайлик, бир зум ҳам ғафлатда қолмайлик! Аллоҳ таоло таровеҳ намозларимизни, тунги қиёмларимизни Ўз даргоҳида қабул қилсин, Рамазонни ажру савоблар ила манфаатли якунлашимизни насиб этсин!\nЎзбекистон туризм ва спорт вазирлиги, Халқаро ислом академияси ва Ошпазлар ассоциацияси вакилларидан иборат мамлакатимиз делегацияси Санкт-Петербург шаҳрида бўлди, деб хабар бермоқда «Дунё» АА.\nЎзбекистон Бош консулхонаси маълумотига кўра, мамлакатимиз сайёҳлик салоҳияти тақдимоти ва икки давлат туроператорларининг “В2В” шаклидаги учрашуви бўлиб ўтди. Тадбирлар давомида иштирокчилар Ўзбекистон туризм саноатининг янги ютуқлари ва йўналишлари, хорижий сайёҳларни жалб қилиш имкониятлари билан яқиндан танишди.\nЎзбекистонда тарихий меъморий ёдгорликларни сақлаш ва замонавий меҳмонхона инфратузилмасини ривожлантиришга катта аҳамият берилаётгани, виза режимини либераллаштириш, чет эл фуқароларини рўйхатдан ўтказиш тартибини соддалаштириш, мамлакат туризм саноатининг ривожлантириш мақсадида имтиёз ва преференциялар бериш бўйича ишлар олиб борилаётгани таъкидланди.\nШунингдек, Ўзбекистон ва Санкт-Петербург шаҳарлари ўртасида туризм соҳасида ҳамкорликни ривожлантириш истиқболлари муҳокама қилинди. Россиянинг шимолий пойтахтида фаолият юритаётган сайёҳлик компаниялари мамлакатнинг Шимоли-Ғарбий федерал округи аҳолиси учун Ўзбекистонга янги тур пакетларни йўлга қўйишни режалаштираётганини маълум қилди.\nЎзбекистон делегацияси муфтий, Санкт-Петербург ва Россиянинг Шимоли-Ғарбий минтақаси мусулмонлари диний идораси раиси шайх Равиль ҳазрат Панчеев билан ҳам учрашди.\n– Ўзбекистон мусулмонлари идораси билан зиёрат туризми, ислом қадамжоларини зиёрат қилиш йўналишидаги саъй-ҳаракатлар фаол ривожлантирилмоқда, – деди муфтий Р.Панчеев. – Шу маънода Ўзбекистон ўзининг тарихий ва муқаддас обидалари билан алоҳида мавқега эга. Мамлакатингизда Бухоро, Самарқанд ва бошқа кентлар каби инсонлар зиёрат қилишни истаган манзиллар жуда ҳам кўп”.\n— Рўза тутгандим. Мен автомобилларни ювиш шахобчасида ишлайман, ишим сув билан боғлиқ, иш пайтида устимга сув сачрайди ва ҳакозо. Шунда рўзам очилиб кетмайди-ми?\n— Бисмиллаҳир Роҳманир Роҳим. Сувнинг сачраши билан рўза очилмайди. Рўза таом ёки ичимликни ичга истеъмол қилиш билан очилади.\nҚадимдан юртимиздан етишиб чиққан уламо ва қориларга хориж ўлкаларида катта ҳурмат билан қаралган. Алҳамдулиллаҳ, ҳозирда юртимиздан минглаб қорилар етишиб чиқмоқда.\nБу йили муборак Рамазон ойида икки минг уч юзга яқин ҳофизи Қуръонлар юртимиз масжидларида хатми Қуръон қилиб берадилар. Шунингдек, ҳар йили хорижий давлатлар диний идораларидан келган таклифлар асосида қориларимиз чет мамлакатларида таровеҳ намозларини адо этиб бериши анъанага айланди.\nЖорий йилда ҳам ушбу анъана давом этади. Бу йил Рамазон ойида Украина мусулмонлари идорасининг таклифига кўра Ўзбекистон мусулмонлари идораси ходими Фаррух қори Худойбердиев таровеҳ намозларида жамоат билан Қуръони каримни хатм қилиш, диний-маърифий тадбирларни ўтказиш учун Киев шаҳрига етиб борди. Фаррух қори мутасаддилар томонидан кутиб олинди, ҳозирда таровеҳ намозларида хатми Қуръонларга тайёргарлик кўрилмоқда.\nШу кунгача ўзбекистонлик қорилар АҚШ, Россия, Украина, Малайзия каби давлатларда намунали тарзда хатми Қуръонлар ўтказиб, диний маросимларда иштирок этиб келмоқдалар.\nАллоҳ таолодан қориларимизга ўзга юрт меҳробларида нусрат тилаб, юзлари ёруғ, ҳифзлари мустаҳкам бўлишини, буюк алломаларимиз каби Ватанимиз довруғини баланд кўтарсин.\nЎзбекистон мусулмонлари матбуот хизмати\nСтраница 6 из 693